Karate klub „Krupanj“ – 27 medalja na međunarodnom turniru u Beogradu!\nU nedelju 27.11.2011. u sportskom centru „Voždovac“ na Banjici, održan je veliki međunarodni Memorijalni karate turnir „Nenad Batočanin“na kom je učestvovalo čak 800 takmičara. U veoma jakoj konkurenciji najjačih beogradskih klubova i klubova iz Makedonije , Crne Gore i BiH , naši sjajni karatisti , osvojili su čak 27 medalja i svojim izvođenjem kata i borbi oduševili sve poklonike karate sporta.\nZlatnu medalju u disciplini borbe osvojila je Milica Despotović.Srebrne medalje osvojili su : Jovan Gligorić u katama i borbama , Dimitrije Grujičić,Lukić Katarina i Alimpić Nebojša. Bronzane medalje osvojili su kata timovi KK “Krupanj“ u kategoriji kadeta i pionira , i borba tim u kategoriji nada.\nPojedinačno bronzane medalje osvojili su: Sofija Đukanović, Predrag Simeunović, Igor Vićentić, Aleksandar Radovanović, Stefan Stanimirović, Miloš Ranković, Nemanja Divljaković, Jovanović Milan, Bojan Pavlović, Vilotić Ana, Jelena Nešić, Pešić Ana i Anđela, Pavlović Velimir, Salkić Mirjana, Antonić Slavko, Marija Nenadović i Slađana Marković.\nTreneri karate kluba „Krupanj“ Željko Petković i Željko Stanimirović, prezadovoljni su ovako velikim uspehom svojih takmičara!\nNovi uspeh takmičara atletskog kluba "Junior"\nNa 35. „Jesenjem krosu“ u organizaciji atletskog kluba „Partizan“, koji je održan 13. novembra 2011. godine na stazama pored jezera Ade Ciganlije u Beogradu, mlade takmičarke atletskog kluba ''Junior'' su ponovo postigle izuzetne rezultate.\nU kategoriji devojčica 2002.godište i mlađe-na stazi od 200 m. Sara Sekulić je osvojila prvo,a Lidija Marković drugo mesto.Na stazi iste dužine u kategoriji devojčica 2000. godište, najuspešnija je bila Nikolina Gajić. U kategoriji mlađih pionirki na stazi od 400 m. - Slađana Grujičić je osvojila četvrto mesto, a Jovana Damnjanović šesto mesto. Na stazi od 500 m. u kategoriji starije pionirke Jovana Milićević je zauzela četvrto, a Milica Avramović sedmo mesto.U glavnoj trci dana na stazi od 7.700 m. u kategoriji juniorki - Jasmina Pajić je u izuzetno jakoj konkurenciji zauzela treće mesto.\nRezultatima i atletskom sezonom na izmaku,treba da budemo svi ponosni,jer su uloženi trud i rad u atletskom klubu na čelu sa trenerom Laurom Lukić,i vrednim i talentovanim devojkama i mladićima,pozicionirali atletski klub ''Junior'' na atletsku mapu uspešnih klubova naše zemlje.Želimo im još puno uspeha u budućnosti.\nPoseta ambasadora Japana opštini Krupanj povodom primopredaje japanske donacije JKP “Put” iz Krupnja\nSvečana primopredaja donacije obavljena je 2.novembra u opštini Krupanj kada je u posetu došao ambasador Japana Nj.E.g. Toshio Tsunozaki. Ambasador je dočekan oko 12 časova ispred zgrade opštine Krupanj uz prisustvo rukovodstva opštine, mnogobrojnih gradjana i učenika. U glavnoj ulici gde je bila parkirana dobijena cisterna za pijacu vodu ambasadoru je predstavljen njen značaj za građane opštine. Nakon kraćih razgovora ambasador je zvanično uručio ključeve od cisterne direktoru JP,,Put” Goranu Nenadoviću. Detaljnije o ovoj vesti\n„Dani krompira 2011“\nU organizaciji Turističke organizacije Opštine Krupanj a pod pokroviteljstvom Opštine Krupanj na platou ispred Doma kulture Politika u nedelju 09. oktobra održana je sedma po redu privredno-turistička manifestacija Dani krompira u Rađevini.\nProgram Manifestacije je obuhvatio izlagače krompira, proizvoda domaće radinosti i takmičenje u pripremanju slatko slanih jela od krompira i kuvanju krompir gulaša. U kulturno umetničkom programu nastupili su članovi sekcije KUD Mića Tadić iz Krupnja. U konkurenciji poljoprivrednika najuspešniji proizvođači su dobili prigodne nagrade i diplome.\nZa najvećeg proizvođača po zasejanoj površini proglašen je Milijan Avramović iz Vrbića, za najveći prinos po hektaru Slavko Radinović iz Šljivove. Najteži krompir ove godine na manifestaciju je doneo Milićević Milan iz Šljivove a njegova težina bila je 1380 grama.\nU spremanju slatko slanih jela na temu krompira, prvu nagradu dobio je Slobodan Aćimović, drugu Slobodanka Đurić a treću Borka Grujić. Najuspešniji u kuvanju krompir gulaša bili su takmičari Udruženja građana Pečurka a odmah za njima i predstavnici Lovačkog uduženja Krupanj kao i takmičarske ekipe iz Kostajnika.\nPlanirane aktivnosti projektom mogu značajno doprineti promociji turističkih potencijala , razvoju turističke infrastrukture , razvoju ljudskih resursa, međusobnom povezivanju partnerskih opština na razvoju turizma i prepoznatljivosti regije Podrinje .\nPodršku međuopštinskom partnerstvu pruža donatorski program EU RSEDP2 koji je nakon konkurisanja sa međuopštinskim projektima izabrao 6 partnerstva sa kojima će raditi do maja 2012.godine.\nDodatna vrednost saradnje na pripremi projekta“Istražite blago Podrinja“ je razvijanje međuopštinskog partnerstva na pripremi i realizaciji drugih regionalnih razvojnih projekta u budućnosti.\nMemorandum o razumevanju i saradnji na pripremi projekta“Istražite blago Podrinja „ u ime opština partnera potpisali su :\nOpština Mali Zvornik-Miodrag Lazić-Predsednik opštine Mali Zvornik\nOpština Krupanj-Saša Bogdanović-Zamenik predsednika opštine Krupanj\nOpština Osečina-Nenad Stevanović-Predsednik opštine Osečina\nGrad Loznica-Milojka Smiljanić- Načelnica Gradske uprave\nOpština Ljubovija-Miroslav Nenadović-Zamenik predsednika opštine Ljubovija\n[Detaljnije o ovoj vesti...]\n"Međunarodni dan prava javnosti da zna": Opštini Krupanj dodeljeno priznanje\nU Beogradu, 28.septembra 2011.godine u organizaciji Poverenika za informacije od javnog značaja i zaštitu podataka o ličnosti, Koalicija za slobodan pristup informacijama, NUNS i UNS, OEBS i UNDP, uz učešće velikog broja predstavnika medija, NVO, organa vlasti, kao i članova diplomatskog kora održan skup posvećen obeležavanju Međunarodnog dana prava javnosti da zna.Skupu su se obratili g-din Tomas Mor,zamenik šefa Misije OEBS u Srbije,nj.e. Nils Ragner Kamsvag, ambasador Kraljevine Norveške u republici Srbiji, g-din Viljem Infante, stalni predstavnik UNDP u Republici Srbiji, g-din Milan Marković, predstavnik Vlade i ministar za ljudska i manjinska prava, državnu upravu i lokalnu samoupravu i poverenik za informacije od javnog značaja i zaštitu podataka o ličnosti g-din Rodoljub Šabić.\nU subotu 24. septembra 2011. godine na Mačkovom Kamenu u organizaciji Opštine Krupanj i Opštine Ljubovija obeležena je 97 godina od odigravanja jedne od najkrvavijih bitaka u Prvom svetskom ratu i u istoriji ratovanja srpskog naroda.\nVence na Spomen kosturnicu položili su predstavnici opština Krupanj i Ljubovija,Saveza i udruženja potomaka ratnika od 1912-1920 iz Ljubovije,Užica i Kosjerića kao ipredstavnici SUBNORA. Opelo poginulim ratnicima održali su sveštenici krupanjske crkve. O samoj bitci istorijski čas je održao profesor Cvetojević iz Ljubovije. U obraćanju prisutnim učesnicima događaja Zamenik Predsednika Opštine Krupanj Saša Bogdanović je podsetio da se bliži proslava stogodišnjice bitke i da je potrebno da zajedničkim snagama uz pomoć državnih organa organizujemo proslavu dostojnu veličini bitke i da se ovaj kompleks koji obuhvata i spomen crkvu u Krupnju održava i prilagodi velikom broju posetilaca koji ga tokom cele godine poseti.\nPrva ulična trka Krupanj 2011\nPovodom Dana Opštine Krupanj, u sredu 21. septembra sa početkom u 12. časova, biće održana prva ulična trka.\nOrganizator trke je A.K. Junior, a generalni pokrovitelj je Opština Krupanj uz sponzorstvo Unika i Dunav osiguranja. Takmičenje će se održati u 22. kategorije od predškolaca do srednjoškolaca. Za sve učesnike organizator je obezbedio prigodne nagrade, a pobednici po kategorijama će dobiti i pehare i diplome. Manifestaciji će prisustvovati i predstavnici Atletskog saveza Srbije, a učešće su najavili atletski klubovi iz cele Srbije.\nAtletski klub ,,Junior"\nEkološka akcija „Neka bude čisto“\nBiciklističko-ekološko društvo "ECOBIKE" iz Krupnja uz podršku Ministarstva omladine i sporta Republike Srbije u okviru volonterske omladinske akcije "Mladi su zakon" za Mačvanski okrug resurs centra Udruženja građana "Svetionik" iz Loznice organizuje ekološku akciju "Neka bude čisto" u petak 9. septembra 2011. godine u Krupnju.\nU akciji će osim članova Društva "ECOBIKE" učestvovati i 30 volontera učenika srednje škole iz Krupnja u akciji čišćenja, a potom i u centru grada uz podršku dece iz predškolske ustanove "Naša radost" i učenika osnovne škole "Borivoje Ž. Milojević" iz Krupnja u edukativnom i zabavnom programu sa ciljem da upoznaju građane o potrebi zaštite životne sredine.\nAkcija će biti zabeležena i biće napravljena dva foto-panoa i dokumentarni film. Foto-panoi će biti postavljeni u holu opštine Krupanj i holu srednje škole u Krupnju, a dokumentarni film o akciji "Neka bude čisto" biće emitovan na lokalnoj televiziji.\nBiciklističko-ekološko društvo "ECOBIKE"\nDani Međaša 2011\nPo drugi put na planini Jagodnji u blizini istorijskog Mačkovog Kamena, u organizaciji Turističke organizacije Opštine Krupanj i Etno sela „ Mačkov kamen“održana je manifestacija „Dani Međaša 2011“.\nProgram manifestacije je počeo u subotu 2.jula oko 20. časova muzičkim programom i paljenjem logorske vatre. Lepo vreme, bogat kulturno umetnički program i veliki broj takmičenja izmamio je veliki broj posetilaca da izađu na ovu prelepu planinu.\nManifestaciju su otvorili Predsednik Opštine Krupanj Savo Dorić, predstavnik ruske ambasade,general Mirković i vlasnik etno sela Živorad Matić. Po otvaranju sa bine je simbolično pušten veliki broj golubova, a potom je položen venac na spomenik na Mačkovom Kamenu.\nNedeljni program takmičenja počeo je u devet časova takmičenjem u kuvanju posnog i mrsnog pasulja. Zatim je održano, po prvi put na ovim prostorima i promotivno takmičenje u kosidbi. Najviše interesovanja velikog broja posetilaca izazvalo je takmičenje u narodnom višeboju, gde je u takmičenju u bacanju kamena sa ramena i u skoku u dalj pobedio Aleksandar Krajišnik a najspretnija ekipa u nadvlačenju konopca bila je ekipa Osečine. U nadigravanju za dukat po kome Rađevina postaje prepoznatljiva, pošto je ovo jedna od tri manifestacije na kojima se dele dukati za najbolje igrače, dodeljeni su dukati u muškoj i ženskoj konkurenciji kao i za najbolji par. Kinološka izložba pasa goniča u organizaciji kinološkog društva „Đulim“ ,koja je međunarodnog karaktera, okupila je veliki broj pasa goniča a za najuspešnije u rasi dodeljeni su i prigodni pehari i pokloni. U kulturno umetničkom programu učestvovali su folklorni ansambli iz Beograda, Loznice,Osečine,Pecke i Krupnja.\nSvoje proizvode iz domaće radinosti na manifestaciji predstavili su i mnogobrojna udruženja i pojedinci.\nManifestaciju je pratio i veliki broj predstavnika medija iz čitavog regiona.\nVeliki broj posetilaca predstavlja obavezu organizatorima da za narednu godinu pripreme još bolji program, jer boj posetilaca raste i očekivanja su da će u narednim godinama ova manifestacija prerasti u jednu od najposećenijih u ovom delu Srbije.\nVeliki uspeh mladih krupanjskih atletičara\nNa 37.Međunarodnoj atletskoj trci oko Avale održanoj 03.jula 2011.godine,takmičari atletskog kluba ''Junior'' iz Krupnja,postigli su odlične rezultate u jakoj konkurenciji atletskih klubova širom Srbije.\nU konkurenciji devojčica 2002-2003. godište,na stazi dužine 500 metara,prvo i drugo mesto osvojile su Lidija Markovič i Sara Sekulić.Na stazi iste dužine,prvo mesto u konkurenciji dečaka osvojio je Aleksandar Gajić.Najbolja u konkurenciji devojčica 2000-2011.godište bila je Nikolina Gajić.Članice atletskog kluba ''Junior'' Jasmina Pajić,Slađana Grujičić i Jovana Damnjanović osvojile su sva tri pobednička mesta u konkurenciji mlađih pionirki 1998-1999.godište na stazi od 1.000 metara.Jovana Milićević je na stazi iste dužine,bila najbolja u kategoriji starijih pionirki 1996-1997.godište.Niz od ukupno 9 osvojenih medalja na ovom renomiranom takmičenju,zaokružila je Nataša Živanović osvajanjem trećeg mesta u kategoriji juniorki 1992-1995.godište na stazi od 3.000 metara.\nBilo je ovo još jedno uspešno učešće takmičara atletskog kluba ''Junior'',koji su od osnivanja kluba 2007.godine,osvojili mnoštvo medalja sa mnogobrojnih trka,kroseva i prvenstva na kojima su učestvovali,i na taj način popularisali atletski sport i ''ucrtali'' Krupanj na atletsku mapu Srbije.\nKancelarija za mlade opštine Krupanj\nKrupanj dobija mini-pič teren\nNa konkursu Ministarstva omladine i sporta, raspisanog početkom marta meseca,za izbor jedinica lokalne samouprave,na kojima će se u narednom periodu izgraditi mali sportski tereni za mlade-mini pič,izabrana je i naša opština.\nMini-pič teren je deo opsežnog zajedničkog projekta Ministarstva i opštine Krupanj.Predviđeno je da igralište posluži rekreativnom i takmičarskom igranju malog fudbala,odbojke i košarke,prvenstveno za decu i školsku omladinu.\nNosilac izrade konkursne dokumentacije bila je Kancelarija za mlade,uz saradnju i tehničku pomoć kolega iz kancelarije za lokalni ekonomski razvoj,građevinskih i ostalih službi opštinske uprave.\nRealizacija projekta podeljena je u dve faze. U prvoj, opština Krupanj će iz svojih sredstava realizovati pripremne radnje,kao što su izrada glavnog arhitektonsko-građevinskog projekta,pripremu terena gde će biti postavljen sportski teren,pribavljanje građevinskih dozvola,stručni nadzor i sl.,u cilju izvođenja svih neophodnih radova za uspešnu realizaciju prve faze,čiji je rok 30 dana od dana potpisivanja ugovora.\nDruga faza projekta,obuhvata finansiranje i izvođenje završnih radova na izgradnji mini-pič terena,uz izvršenje izbora radova i finansiranja svih radova,i nabavku neophodne opreme za realizaciju druge faze projekta.Kompletnu drugu fazu realizuje Ministarstvo sa izabranim Izvođačem radova.Ukupna vrednost druge faze,tj.iznos odobrenih sredstava od strane Ministarstva za realizaciju projekta,procenjena je na preko 3.700.000,00 dinara.\nOčekujemo da planiranim aktivnostima u sklopu realizacije,ovog značajnog projekta za mlade i našu opštinu u celini,i uz postojeću halu sa teretanom,otvoreni bazen,terene za mali fudbal,fudbalsko igralište,sportske terene hotela ''Grand'' i trim stazu,bude upotpunjena ponuda opštine Krupanj korisnicima usluga u oblasti sporta,kvalitetnog provođenja slobodnog vremena i druženja mladih,u nastupajućem letnjem periodu.\nAkcija „Očistimo Krupanj“\nKao i prošle godine Opština Krupanj se i ovog puta priključila akciji „Veliko spremanje Srbije“ , koja se održava povodom petog juna Svetskog dana zaštite životne sredine. U velikom spremanju Krupnja učestvovalo je oko 500 volontera ( osnovne i srednje škole, opštinska uprava, javna i komunalna preduzeća, uruženja građana, kao i sami građani).\nAkcija „Očistimo Krupanj“ GALERIJA\nAkcija je održana na 17 lokacija, gde je ukupno prikupljeno 392 velikih kesa smeća i otpada,a 14 m 3 otpada je prikupljeno mehanizacijom.\nPosebna pažnja se posvetila čišćenju sledećih lokacija: rečno korito reke Kržava, Bogoštica, Zmajevac i Likodra, ulica Miće Tadića, Radničke, Vuka Karadžića,Jedinstvo, 26.septembar i drugo.\nPoruka ove akcije je očistimo Srbiju,ali mnogo važnija, da ne prljamo Srbiju. Dugoročno,akcija „Očistimo Srbiju“ realizuje se u cilju unapređenja svesti građana o očuvanju životne sredine i prirodnih resursa zajedničkom brigom svih nas.\nUnapređivanje pravednosti obrazovanja\nZakon o osnovama sistema obrazovanja i vaspitanja, objavljen u septembru 2009. godine, doneo je mnoge novine koje se tiču povećanja kvaliteta obrazovanja za svu decu. Jedna od stvari koja se unapređuje novim zakonom je pravednost obrazovanja, tj. omogućavanje da pristup deci u školi bude nerestriktivan i nediskriminativan. Šta to konkretno znači?\nPodaci iz vremena koje je prethodilo donošenju pomenutog zakona, o broju dece obuhvaćene osnovnim obrazovanjem, bili su zabrinjavajući:\n- 85% dece sa teškoćama u razvoju nije obuhvaćeno ni jednim vidom sistemskog obrazovanja,\n- većinu učenika u specijalnim školama, čak do 80%, čine romska deca,\n- osnovnu školu završava oko 75% dece sa sela,\n- manje od 37% romske dece završava osnovnu školu,\n- 68% romske dece napušta školovanje još na nivou osnovnog obrazovanja,\n- samo 10% dece iz romskih naselja je obuhvaćeno obaveznim obrazovanjem, a naročito je slab obuhvat romskih devojčica .\nNovom upisnom politikom nastoji se da ovaj problem bude rešen, te da obuhvat dece u osnovnom obrazovanju bude što veći.\nŠta je to pravednije u novom zakonu?\nSva deca se uključuju u sistem obrazovanja, bez diskriminacije po bilo kom osnovu.\nTo znači da se u prvi razred osnovne škole upisuje svakodete koje do početka školske godine ima najmanje šest i po, a najviše sedam i po godina. Odlaganje polaska u školu, koje je do sada bilo praktikovano iz raznoraznih razloga, više nije moguće - cilj je da sva deca stasala za školu u nju i krenu a da im se u školi pruži podrška koja im je potrebna.\nU školu za obrazovanje učenika sa smetnjama u razvoju mogu da se upišu deca samo na osnovu preporuke izabranog lekara nadležnog doma zdravlja, a na osnovu procene potreba za pružanjem dodatne obrazovne, zdravstvene ili socijalne podrške učeniku, uzsaglasnostroditelja.\nPravednija upisna politika.\nSva deca se upisuju u osnovnu školu, a ispitivanje se vrši nakon upisa u školu i predstavlja osnovu za planiranje rada i dodatne obrazovne podrške.\nIspitivanje deteta upisanog u školu vrše pedagog i psiholog škole primenom standardnih postupaka i instrumenata. Ispitivanje se vrši na maternjem jeziku deteta, a ako u školi ne postoji osoba koja poznaje maternji jezik deteta angažuje se prevodilac.\nOd dokumentacije za upis će biti potrebno dostaviti izvod iz matične knjige rođenih, lična karta roditelja, tj. dokaz o prebivalištu idokaz o zdravstvenom pregledu deteta.\nIzuzetno, deca iz osetljivih društvenih grupa mogu da se upišu u školu, bez dokaza o prebivalištu roditelja i potrebne dokumentacije. Na ovaj način izbegavaju se dosadašnji problemi oko upisa dece čija dokumentacija nije potpuna (izbegla i raseljena lica, azilanti, deca iz romskih porodica i sl.)\nŠkola je dužna da upiše svako dete sa svog područja!\nPravo deteta i učenika na dodatnu obrazovnu podršku na svim nivoima obrazovanja\nU postupku ispitivanja deteta upisanog u školu, kao i u toku celokupnog školovanja, škola može da utvrdi potrebu za dodatnom obrazovnom podrškom u procesu obrazovno-vaspitnog rada u skladu sa potrebama dece. Dodatna obrazovna podrška može da obuhvata:\n- prilagođavanje metoda, materijala i učila (mere individualizacije)\n- prilagođavanje prostora i uslova u kojima se učenje odvija\n- izmena sadržaja učenja i standarda potignuća\n- ostale mere podrške (podrške van škole koje obezbeđuju druge institucije a na zahtev škole).\nSve ovo ukazuje da je novim zakonom konačno dete stavljeno u centar obrazovanja, a ne nastavni plan i program. Škola se prilagođava individualnim i obrazovnim potrebama deteta, a njen cilj je pun intelektualni, emocionalni, socijalni, moralni i fizički razvoj svakog deteta i učenika, u skladu sa njegovim uzrastom, razvojnim potrebama i interesovanjima.\nU Ministarstvu omladine i sporta u Palati Srbija na Novom Beogradu,u sredu 11.maja tekuće godine su ministarka omladine i sporta Snežana Samardžić-Marković i predsednici i predstavnici 85 gradova i opština širom Srbije,potpisali Ugovore o finansiranju lokalnih akcionih planova za mlade.Na ovaj način nastavlja se realizacija Nacionalne strategije za mlade Republike Srbije,i implementacija lokalnih akcionih planova,u cilju poboljšanja položaja mladih u opštinama i gradovima koje imaju usvojene Planove,kao i motivisanje mladih da postanu aktivni učesnici u društvenim tokovima u svojim sredinama.\nUgovor za podršku realizacije aktivnosti i prioriteta iz lokalnog akcionog plana,u ime opštine Krupanj potpisao je predsednik opštine dr.Savo Dorić.Nosilac izrade projektne dokumentacije za učešće na raspisanom konkursu i odobrenom ugovoru,bio je Radenko Živanović-vršilac dužnosti koordinatora Kancelarije za mlade.\nUpravo će Kancelarija za mlade naše opštine i njeni volonteri,u narednom periodu do kraja jula meseca,a uz podršku Ministarstva realizovati projekat ''Omladinski info centar za mlade'',što je jedna od mera lokalnog akcionog plana za mlade opštine Krupanj.Opština Krupanj je za realizaciju ovog projekta dobila sredstva u iznosu 348.526,00 dinara.\nCilj podržanog projekta je da se,u novo preseljenim i adaptiranim prostorijama Kancelarije za mlade naše opštine,koja će u buduće funkcionisati u okviru Biblioteke-Doma kulture ''Politika'',za koje je sredstva obezbedila opština Krupanj,otvori i opremi omladinski info centar,sa neophodnom računarsko-internetskom opremom,rekvizitima i drugom pratećom opremom,kako bi centar postao svojevrsni lokalni servis za informisanje,sprovođenje projekata,aktivnosti i ideja mladih naše opštine,mesto saradnje sa mladima iz bliže i šire okoline,sa ciljem da se na jednom mestu obezbedi kvalitetan i funkcionalan prostor za rad formalnih i neformalnih grupa i inicijativa mladih.\nU okviru istraživanja koje je sprovedeno u procesu izrade lokalnog akcionog plana za mlade opštine Krupanj,mladi su iskazali potrebu za obezbeđenjem neophodnih uslova za otvaranjem omladinskog info centra.\nAktivnosti na realizaciji ovog projekta,iskreno se nadamo i verujemo da će stvoriti nove mogućnosti,za zadovoljenje potreba mladih naše opštine.\nČetvrta Vaskršnja akademija na Sokolu\nSa blagoslovom Preosvećenog vladike Šabačkog Gospodina Lavrentija Crkveni hor "Sveta Tri Jerarha" iz Krupnja, organizovao je Četvrtu Vaskršnju duhovnu akademiju u manastiru "Svetog Nikolaja" na Soko gradu od 25. do 30. aprila 2011. godine. U prelepom, sunčanom Sokolskom predelu odzvanjali su duhovni napevi u slavu Gospoda.\nDirigent ovogodišnje akademije bio je mr Đorđe Stanković, šef hora opere Narodnog pozorišta iz Beograda. Asistent je bio nadahnuti, mladi dirigent hrama Preobraženja Gospodnjeg sa Voždovca, koji je pobrao sve simpatije učesnika akademije.\nPolaznici su uspešno savladali program Akademije što su pokazali na završnom koncertu u hramu Vasnesenja Gospodnjeg u Krupnju. Publika je oduševljeno propratila kompozicije poznatih autora:Degtjareva,Rožnova,Denisavoj i vizantijske napeve. Nakon podele zahvalnica, polaznici akademije su sa svojim gostima nastavili druženje u crkvenom domu. U prepunoj Krupanjskoj crkvi služena je nedeljna liturgija.\nProteklih šest dana obeležila je duhovna Vaskršnja radost, a onda je došao trenutak da se horski prijatelji iz Obrenovca, Topole, Čačka, Smedereva, Jagodine, Kraljeva, Beograda, Trstenika, Aleksinca i ostalih gradova Srbije rastanu sa svojim domaćinima sa nadom da se na Petoj Vaskršnjoj akademiji saberu u što većem broju.\nU planu su nastupi po gradovima širom Srbije, a prvi u nizu bi trebao da se održi u Bogorodičinoj crkvi u Zemunu krajem meseca maja 2011. Godine.\nVaskršnji turniri u basketu-košarci i malom fudbalu u Krupnju\nObeležavajući Vaskršnje praznike,Kancelarija za mlade opštine Krupanj je u subotu i nedelju 23.i 24.aprila 2011.godine,organizovala dva sportsko-rekreativna takmičenja u našoj opštini.\nU subotu 23.aprila na košarkaškom terenu u neposrednoj blizini gradskog bazena i sportske hale,organizovan je turnir u basketu.Prijavilo se ukupno osam ekipa.Svaka ekipa je imala tri igrača+jedna rezerva.Većina takmičara bili su studenti i bivši članovi Košarkaškog kluba ''Rađevac'' koji su došli da provedu Vaskršnje praznike u Krupnju.Nakon kvalifikacionih utakmica u subotu,u nedelju su odigrane polufinalne i finalne utakmice.Nakon 32 ukupno odigrane utakmice najbolja je bila ekipa MVP,koja je u finalnoj seriji nakon dve odigrane utakmice zasluženo osvojila prvo mesto,pobedivši ekipu LAF,a treća je bila ekipa CZ.Najboljim ekipama uručene su novčane nagrade,a najboljem igraču,strelcu i ''trojkašu'' prigodni pokloni.Turnir su organizaciono pomogli članovi KK ''Rađevac'' sa trenerom Predragom Marjanovićem.Turnir je oba dana bio veoma dobro posećen,a u fer igri i lepom vremenu,mladi su se lepo družili i zabavljali.\nU želji da podstaknemo aktivizam,druženje i saradnju mladih naročito u seoskim sredinama,posle duži niz godina zajedno sa mladima iz mesnih zajednica Vrbić i Šljivova,organizovali smo Vaskršnji turnir u malom fudbalu u Vrbiću.Prijavilo se rekordnih 15 ekipa-mesnih zajednica.Ekipe su se takmičile sa osam igrača.Uplata po ekipi je bila 2.500 dinara.Tokom celog dana takmičenja vladalo je veliko interesovanje prisutnih gledalaca i gostiju za turnir.Eliminacionim utakmicama,na kraju u finalu su snage i fudbalsko umeće odmerile ekipe Krasave i Krupnja.Posle 30.-to minutne kvalitetne i zanimljive igre zasluženo sa 2:1,pobedila je ekipa Krasave.U utešnom finalu-borbi za treće mesto između ekipa Vrbića i Bele Crkve,bolji su bili igrači Vrbića.Završnim utakmicama prisustvovalo je po našoj proceni preko 500 gledalaca,a atmosfera je bila prava fudbalska.Pobednička ekipa osvojila je 14.000 dinara,drugoplasirana ekipa 9.000 dinara i trećeplasirana 7.000 dinara.Sve ekipe i predstavnici mesnih zajednica bili su veoma zadovoljni organizacijom turnira,i unapred su potvrdile svoje učešće za sledeći turnir naredne godine.Turnir će postati tradicionalan,i ovo je samo potvrda da su ovakva i slična dešavanja bila preko potrebna u našoj opštini,posebno za mlade sa sela.\nI u narednom periodu,Kancelarija za mlade naše opštine i njeni volonteri,ulagaće sav svoj trud i energiju da u okviru svojih nadležnosti i mogućnosti,planiranim aktivnostima definisanih Lokalni akcionim planom,stvorimo neophodne uslove i mogućnosti za poboljšljnje aktivizma,i uključivanje mladih u dešavanja u našoj opštini,pa i šire.\nOdabrane opštine za podršku u oblasti kapitalnog investicionog planiranja i programskog budžetiranja u Srbiji\nOdržano svečano potpisivanje Memoranduma o razumevanju sa 17 gradova i opština u Srbiji odabranih na osnovu Otvorenog poziva za tehničku podršku opštinama\nBeograd, 18. April 2011. - Danas je u Beogradu, u okviru Projekta podrške opštinama IPA 2007 “Dobra uprava, planiranje i pružanje usluga” održano svečano potpisivanje Memoranduma o razumevanju sa 17 lokalnih samouprava u Srbiji izabranih za stručnu tehničku podršku u oblasti kapitalnog i programskog budžetiranja.\nU okviru Komponente 2 Projekta MSP IPA 2007, Opštinske finansije, a na osnovu prethodno raspisanog Otvorenog poziva opštinama za tehničku pomoć u pet područja podrške koji je trajao od 23.avgusta do 4.oktobra prošle godine, u martu ove godine definisan je konačan izbor opština/gradova za podršku uvođenju i unapređenju kapitalnog investicionog planiranja i programskog budžetiranja.\nU okviru oblasti kapitalno investiciono planiranje za stručnu podršku na izradi planova kapitalnih investicija, srednjoročnih finansijskih planova i kapitalnih budžeta izabrano je 7 lokalnih samouprava. To su gradovi i opštine Užice, Vranje, Loznica, Sokobanja, Niš, Ruma ,Inđija.\nU okviru programskog budžetiranja izabrani su gradovi i opštine Požarevac, Užice, Krupanj, Loznica, Bela Palanka, Ćuprija, Ruma, Arilje, Ivainjica i Pirot, i sa njima će se po prvi put raditi na izradi i usvajanju programskih budžeta.\nGradovi Užice i Loznica, kao i opština Ruma će dobiti podršku u obe pomenute oblasti.\nTokom rada sa lokalnim samoupravama Projekat će blisko sarađivati sa Stalnom konferencijom gradova i opština (SKGO).\nSvečanom potpisivanju Memoranduma o razumevanju prisustvovali su predstavnici gradova i opština koje su izabrane za tehničku podršku Projekta MSP IPA 2007 u oblasti kapitalnog investicionog planiranja i programskog budžetiranja u Srbiji. Prisutnima se tom prilikom obratila gospođa Danka Bogetić iz Delegacije Evropske Unije u Republici Srbiji, generalni sekretar Stalne konferecije gradova i opština Đorđe Staničić, vođa Projekta MSP IPA 2007 Dr.Klaus Richter, i gospođa Susanna Kasso koordinator komponente Opštinske finansije.\nKomponenta Opštinske finansije je usmerena na čitav niz aktivnosti namenjenih poboljšanju kapaciteta lokalnih samouprava za efikasniju raspodelu prihoda kao i za unapređenje upravljanja finansijama, a sve u skladu sa aktuelnim procesom decentralizacije.\nProjekat podrške opštinama MSP IPA 2007 finansira Evropska unija, a sprovodi konzorcijum koji predvodi GIZ International Services. MSP IPA 2007 pruža podršku opštinama kroz četiri komponente projekta od kojih su prve dve komponente usredsređene na opštinsko planarinje i upravljanje finansijama. Projekat blisko sarađuje sa , lokalnim samoupravama u Srbiji, Stalnom konferencijom gradova i opština (SKGO) i , Ministarstvom za ljudska i manjinska prava, državnu upravu i lokalnu samoupravu. .\nZa sve dodatne informacije molimo da se obratite Ružici Vujasinović na sledeći broj telefona 069.585.44.09 ili putem e-mail adrese ruzica.vujasinovic@msp-ipa2007.org .\nPozorišna predstava "Gospođa ministarka" u Loznici\nNa poziv kolega iz Kancelarije za mlade grada Loznice i organizacionog odbora Petog festivala glumačkih ostvarenja koji se od 11. do 18. aprila održava u Kulturno-umetničkom društvu ''Karadžić'' u Loznici,u sredu 13. aprila sa početkom u 12:30 lozničkoj publici je prikazana predstava ''Gospođa ministarka'',u izvođenju učenika srednje škole-gimnazije u Krupnju.\nPredstava je savremeni prikaz klasičnog istoimenog Nušićevog dela,u režiji akademskog glumca Ivana Isailovića direktora Scene za mlade,a koja je posle prikazivanja u našoj opštini,po prvi put prikazana na nekom zvaničnom festivalu,ovaj put u konkurenciji Smotre dramskog stvaralaštva osnovnih i srednjoškolskih scena,pred prepunom salom Vukovog doma u Loznici.\nPostmodernistička predstava koja nema svoju scenografiju,a koju su učenici-glumci svojim telima,rekvizitima i kostimima sa puno energije prikazali lozničkoj publici,ostavila je veoma povoljan utisak na prisutne gledaoce u publici i na kraju predstave mladi glumci su nagrađeni dugotrajnim aplauzom.\nPo završetku predstave,stručni žiri je dodelio nagrade za najbolju mušku i žensku ulogu.Zadatak žirija nije bio nimalo lak,jer su svih šesnaest učenika-glumaca predstave dali pun i nemerljiv doprinos njenom uspešnom izvođenju.U ženskoj konkurenciji,nagrada je dodeljena Darinki Nikolić za ulogu Živke,a nagrada u muškoj konkurenciji pripala je Aleksandru Mitroviću,za ulogu Čede u predstavi.\nDodeljene nagrade i topao prijem organizatora festivala i publike,iskreno se nadamo biće dodatni podsticaj za naše mlade glumce,da se još više posvete pozorišnoj umetnosti i iskazivanju svojih glumačkih afiniteta i talenta.\nNa kraju posebnu zahvalnost dugujemo direktoru i profesorima srednje škole u Krupnju,na razumevanju zbog učeničkih obaveza prilikom realizacije predstave,direktoru i osoblju Doma kulture-biblioteke ''Politika'' na pomoći u organizaciji proba i gostovanja glumaca u Loznicu,predstavnicima opštine na razumevanju i podršci i naravno Ivanu Isailoviću i njegovim kolegama iz Scene za mlade,na uspešnoj realizaciji i saradnji sa mladima naše opštine.\nNa Lazarevu subotu,16. aprila 2011. godine, na prostoru Memorijalnog kompleksa na Stolicama održana je 13. manifestacija „Lazarevdan na Stolicama“. Organizator manifestacije, kao i prethodnih godina bila je Mesna zajednica Brštica i Dečiji folklor Osnovne škole iz Brštice, a uz svesrdnu pomoć i koordinaciju cele manifestacije zaljubljenika u narodne običaje i očuvanje tradicije Slavaka Živanovića iz Brštice. Suorganizator i generalni pokrovitelj ovogodišnje manifestacije bila je Turistička organizacija Opštine Krupanj.Pored folklornog ansambla Biblioteke Polita iz Krupnja učešće u programu su uzeli i folklori iz Korenite i Banje Koviljače , kao i plesna grupa „Idea“ iz Obrenovca.\nProgram manifestacije je počeo u Etno kući Cvetinović u Banjevcu a nastavljen je svečanim defileom svih učesnika kroz centar grada, a zatim i na Stolicama kao centralnom mestu obeležavanja Lazarevdana. Posetiocima manifestacije predstavili su se i ribolvci udruženja „Zmajevac“ i Gljivari udruženja „Pečurka“oni su pripremali posne specijalitete od ribe i pečuraka. Po prvi put u organizaciji Auto kluba „Sindrom“ organizovana je i prva Fićijada na kojoj je učestvovalo 20 takmičara, zaljubljenika u najpoznatiji domaći auto, koji su predstavili svoje ljubimce.Najveće interesovanje vladalo je takmičenja u recitacijama,pevanju,izboru klinca i klinceze i igranju kola za dukat. Za sve pobednike u ovim kategorijama organizatori su priredili i prigodne nagrade.\nPozorišna predstava "Gospođa ministarka"\nNa velikoj sceni Doma kulture ''Politika'',31.marta 2011. sa početkom u 19:45,a u organizaciji Scene za mlade-Beograd i Kancelarije za mlade opštine Krupanj,izvedena je predstava ''Gospođa ministarka''.\nPo tekstu Branislava Nušića,a uz adaptaciju i režiju našeg mladog i energičnog sugrađanina-glumca Ivana Isailovića,građani Krupnja i Rađevine,bili su u prilici da odgledaju zanimljivo glumačko ostvarenje,koje su svojom srčanošću i energijom,izneli 15 učenika srednje škole-gimnazije u Krupnju,i uspešno prikazali pred preko 300 prisutnih gledalaca.\nScena za mlade-Beograd,koju sa velikim entuzijazmom vodi Ivan Isailović,je u saradnji sa Kancelarijom za mlade i Domom kulture ''Politika'' organizovala školu glume za mlade naše opštine,kako bi iskazali svoje glumačke afinitete i sklonost prema pozorišnoj umetnosti.\nTaj amaterski glumački entuzijazam mladih srednjoškolaca,njihova želja i energija da se glumački iskažu,potpomognuta i vođena glumačkim znanjem i kreativnošću Ivana Isailovića,rezultirala je posle višemesečnog rada,proba i odricanja svih njenih učesnika,upravo prikazivanjem predstave ''Gospođa ministarka'' pred krupanjskom publikom.\nPlanirano je da predstava,nakon prikazivanja u Krupnju,gostuje 13.aprila na Petom festivalu glumačkih ostvarenja u Loznici i 15.aprila,kada bi trebalo da gostuje u Osečini.\nBiće to lepa prilika da se ostvari još bolja saradnja i razmena kulturno-umetničkih,i drugih sadržaja za mlade naše i susednih opština.\nU okviru kampanje „Svi u školu, budućnost za sve“, koju sprovode Savez učitelja Republike Srbije, CIP-Centar za interaktivnu pedagogiju, Centar za obrazovne politike i Fond za otvoreno društvo, u saradnji sa Ministarstvom prosvete (projekat “Pružanje unapređenih usluga na lokalnom nivou” - DILS), u Krupnju, 31.03.2011. godine, održana je tribina “Obrazovanje za sve”.\nTribina je bila posvećena promociji svima dostupnog kvalitetnog obrazovanja, i obezbeđivanju pozitivne klime za inkluzivno obrazovanje u skladu sa Zakonom o osnovama sistema obrazovanja i vaspitanja Republike Srbije iz 2009. godine. Održavanje tribine podržala je lokalna samouprava opštine... Na tribini je učestvovalo 100 učesnika iz različitih obrazovnih, zdravstvenih i ustanova socijalne zaštite i roditelja.\nTribinu je otvorio zamenik predsednika opštine pozdravljajući ovakav vid okupljanja i stručnog usavršavanja.\n1. Regulativa kojom se unapređuje pravednost obrazovanja, karakteristike inkluzivnog vrtića i škole, i obezbeđivanje podrške deci i nastavnom kadru;\n2. Kako podučavati svako dete na način koji mu najviše odgovara (individualizacija i individualni obrazovni plan);\n3. Uloga interresorne komisije za procenu potreba za pružanjem dodatne obrazovne, zdravstvene ili socijalne podrške detetu;\n4. Primeri obrazovne prakse prilagođene potrebama deteta u vrtiću/ školi.\na o njima su govorile:\n1. Angelina Skarep, prosvetna savetnica školske uprave Valjevo;\n2. Dragica Miražić Nemet, facilitator;\n3. Nela Sinđelić, član interresorne komisije za procenu potreba za pružanjem dodatne obrazovne, zdravstvene ili socijalne podrške detetu;\n4 Radmila Đukanović, prezenter primera dobre prakse.\nNa tribini je predstavljen značaj i mogućnosti ostvarivanja inkluzivnog obrazovanja, odnosno kvalitetnog obrazovanje koje je dostupno svakom detetu, bez obzira na lične karakteristike, zdravstveno stanje, nacionalnu pripadnost, porodični status, društveni i materijalni položaj, mesto življenja. Istaknuto je da je jednako važno pružiti najadekvatnije uslove školovanja svakom detetu, i detetu koje ima smetnje u razvoju, i detetu koje je pripadnik manjine, i detetu koje ima talenat, i detetu koje ima hroničnu bolest, i detetu koje živi na selu, i detetu koje ima porodične probleme...\nNova zakonska i podzakonska akta obezbeđuju veću pravednost obrazovanja, a uspostavljeni su i planirani sistemi podrške deci i nastavnom kadru u procesu razvijanja inkluzivnog obrazovanja. Istaknuto je da inkluzivni vrtić i škola omogućavaju svakom detetu da maksimalno razvije potencijale, ali i nastavnom kadru da se razvija i bude uvažen. Individualizovano podučavanje, odnosno podučavanje svakog deteta na način koji mu najviše odgovara, kao i obezbeđivanje potrebnih fizičkih i komunikacijskih uslova jedini je način da dete kome je potrebna dodatna podrška pohađa predškolsku ustanovu i uspešno se školuje, naglašeno je u prezentaciji na tribini. Za decu kojoj je potrebna sveobuhvatnija podrška, radi se individualni plan podrške i individualni obrazovni plan.\nPredstavljena je uloga interresorne komisije za procenu potreba za pružanjem dodatne obrazovne, zdravstvene ili socijalne podrške detetu, koja je osnovana za procenu potreba deteta, određivanje podrške koja mu je potrebna, i praćenje njegovog napredovanja i razvoja. Naglašen je značaj zajedničkog delovanja u najboljem interesu svakog deteta, to jest neophodnost saradnje ustanova iz resora obrazovanja, zdravstva i socijalne zaštite, stručnjaka, roditelja, i lokalne samouprave.\nDa dobra obrazovna praksa već postoji u vaspitnim grupama i odeljenjima, pokazuju i prezentovani primeri. Zalaganjem nastavnika, u saradnji sa roditeljima i stručnjacima u školi i van škole, izvršene su promene i prilagođavanja načina rada i prostora koji su omogućili da se i dete SA TEŠKOĆAMA uspešno školuje zajedno sa svojim drugovima i drugaricama.\nU diskusiji su razmenjena iskustva praktičara iz vrtića i škola, iskustva roditelja čija deca jesu i nisu dobila potrebnu podršku tokom školovanja. Razmenjene su ideje kako se stručno usvršavati, koja literatura i sajtovi su značajni izvori za ovu temu.\nZa tim “Kampanje za inkluzivno obrazovanje”\nZadovoljstvo nam je da Vas obavestimo da će se Tribina “Obrazovanje za sve” održati u četvrtak, 31. marta 2011. godine, sa početkom u 17 sati u Domu kulture „Politika“ u Krupnju,\nSavez učitelja Republike Srbije, CIP-Centar za interaktivnu pedagogiju, Centar za obrazovne politike i Fond za otvoreno društvo, u saradnji sa Ministarstvom prosvete (projekat “Pružanje unapređenih usluga na lokalnom nivou” - DILS) pokreće kampanju „Svi u školu, budućnost za sve“.\n• Regulativa kojom se unapređuje pravednost obrazovanja, karakteristike inkluzivnog vrtića i škole, i obezbeđivanje podrške deci i nastavnom kadru;\n• Kako podučavati svako dete na način koji mu najviše odgovara (individualizacija i individualni obrazovni plan);\n• Uloga interresorne komisije za procenu potreba za pružanjem dodatne obrazovne, zdravstvene ili socijalne podrške detetu;\n• Primeri obrazovne prakse prilagođene potrebama deteta u vrtiću/ školi, a o njima će govoriti:\n1. Angelina Skarep, predstavnik školske uprave;\n3. Nela Sinđelić, član interresorne komisije\n4. Radmila Đukanović, prezenter primera dobre prakse.\nUčesnici (vaspitači, nastavnici, stručni saradnici) dobijaju Uverenje o savladanom programu sručnog usavršavanja. (3 sata)\nSvi učesnici dobijaju potvrdu o prisustvu na TRIBINI.\nKampanja za inkluzivno obrazovanje „Svi u školu, budućnost za sve“\nMinistarstvo prosvete odobrilo je Kampanju za inkluzivno obrazovanje „Svi u školu, budućnost za sve“ za stotinu gradova u Srbiji, među kojima je i Krupanj. Nosioci Kampanje su Savez učitelja Republike Srbije-SURS, CIP-Centar za interaktivnu pedagogiju i Centar za obrazovne politike-COP, uz podršku Fonda za otvoreno društvo i u saradnji sa timom projekta “Pružanje unapređenih usluga na lokalnom nivou” (DILS), Ministarstva prosvete Republike Srbije.\nU toku kampanje na teritoriji Mačvanskog okruga biće organizovane tri od 100 tribina koliko je planirano na teritoriji cele Srbije, uz istovremenu medijsku kampanju na nacionalnom i lokalnom nivou, objavljivanje niza stručnih članaka na temu inkluzivnog obrazovanja i umnožavanje 4000 CD za vrtiće, osnovne škole i srednje škole u Republici Srbiji o kvalitetnoj obrazovnoj i vaspitnoj praksi usklađenoj sa principima obrazovanja za sve.\nPreuzmite dokument u celini:\nNa Međunarodnom sajmu turizma koji je održan od 24-27 februara 2011 godine u Beogradu, turističke potencijale Opštine Krupanj predstavila je Turistička organizacija Opštine Krupanj.\nPredstavljena je turistička ponuda svih vidova turizma koji su zastupnjeni u krupanjskoj opštini. Najveće interesovanje posetioci sajma su pokazali za verski, sportsko-rekreativni i seoski turizam kao i za brojne manifestacije koje će biti organizovane u ovoj godini. U okviru verskog turizma, veliku posetu prema interesovanju turista i ove kao i prethodnih godina, može očekivati Crkveni park u dobrom potoku.Smeštajni kapaciteti u Krupnju očekuju da će najveću posetu ove godine ostvariti preko sportsko rekreativnog turizma i rekreatvne nastave za učenike osnovnih škola, koja već nekoliko godina unazad uspešno funkcioniše.\nPosete kulturno-istorijskim i spomenicima prirode, pored velikog broja manifestacija uovoj godini daju nadu da će Krupanj posetiti rekordan broj turista.\nRadovi na rekonstrukciji glavne ulice u Krupnju pri kraju\n27. septembra krenula je realizacija projekta ,,Rekonstrukcije glavne ulice u Krupnju" kada je izvršeno uvođenje izvođača radova u posao uz prisustvo investitora - Ministarstva za nacionalni investicioni plan, suinvestitora - Opštine Krupanj i nadzora. Izvođenje radova dobilo je preduzeće ,,MN"d.o.o. iz Loznice .\nOvaj projekat opštini Krupanj odobren je od strane ministarstva za nacionalni investicioni plan i to delom od 13.000.000 dinara se finansirao od strane ovog ministarstva, a ostala sredstva obezbeđuje opština iz sopstvenog budžeta i iz drugih izvora.\nGlavne aktivnosti na izvođenju radova rekonstrukcije infrastrukture ulice obuhvataju postavljanje podzemnih instalacija (vodovod, kanalizacija, struja, telefon, kišna kanalizacija sa pristupnim šahtovima), uređenje nadzemne površine popločavanje, postavljanje odgovarajuće rasvete, nabavka i postavljanje urbanog mobilijara i žardirenja za cveće, uređenje platoa ispred zgrade Opštine. Rekonstrukcija dela ulice Maršala Tita obuhvata dužinu od 180 m i to deo ulice od ulice 3. septembra do ulice Vuka Karadžića uključujući i trotoare i plato kod opštine.\nIzvođenje radova dovedeno je skoro do kraja, ali se zbog vremenskih prilika, snega i niskih temperatura često onemogućavalo i obustavljalo izvođenje , te su rokovi završetka pomereni. S obzirom da je odrađeno oko 90% radova, a ostao je da se odradi manji deo završnih finih radova (detalja), fontana na platou ispred opštine, postavljanje mobilijara (klupe, žardinjere), nastavak ovih radova se očekuje čim dozvole vremenski uslovi i planira završetak svega do proleća. Celokupan izgled ulice sa platoom ispred opštine upotpuniće se na proleće sadnjom novih sadnica drvoreda, a što je ovabeza lokalne samouprave.\nOvaj projekat proizilazi iz Strategije održivog razvoja opštine Krupanj i njegova realizacija će značajno doprineti razvoju preduzetništva, turizma. Neophodno je unaprediti vizuelni izgled centra grada organizaciju i način funkcionisanja trgovina i uslužnih delatnosti i stvoriti novi jedinstveni imidž prepoznatljiv i poznat po pružanju usluga na znatno višem nivou i prijatnoj atmosferi kako za stanovnike opštine Krupanj, tako i za mnogobrojne posetioce i turiste.\nGlavnu ulicu u Krupnju, a pre svega deo od centra grada, odnosno središte i uže jezgro grada, vezuje tradicija i postojanje ove varoši od najstarijih vremena. Na ovom prostoru se oduvek trgovalo, susretalo, sastajalo, vršila raznorazna okupljanja, obavljale usluge građana. I u današnje vreme ovde se obavlja najveći deo ugostiteljskih, trgovinskih i uslužnih delatnosti. Na ovom prostoru ukupne površine oko 4714m² nalazi se dosta lokala i stambenih jedinica.Ovde su smeštene i Opština, Poreske uprave, Službe za katastar nepokretnosti, Pošta, Telekom, Uprave za trezor,banka, pa se građanima vrši pružanje većine potrebnih usluga na ovom prostoru. Nalaze se i velelepno zdanje crkve Svetog Vaznesenja Gospodnjeg i Stare apoteke- objekta pod zaštitom države.\nDeo glavne ulice koji se rekonstruiše u pešačku zonu već duži niz godina se zatvara, a s obzirom da je jedan od prioritetnih strateških ciljeva razvoja Opštine Krupanj turizam uređenje iste je od izuzetne važnosti.\nUspeh krupanjskih atletičarki\nU Valjevu, 27. januara održana je „SVETOSAVSKA ATLETSKA TRKA“, a zapažen uspeh su ostvarili atletičari AK Junior iz Krupnja, U kategoriji učenika 3. i 4. razreda osnovnih škola u trci na 800 metara prvo mesto je osvojila Nikolina Gajić iz Brštice, a na istoj stazi, u konkureciji od 1-4 razreda srednjih škola takođe prvo mesto je zauzela Nataša Živanović iz Brštice.\nOvaj veliki uspeh, mlada i perspektivna atletičarka Nikolina Gajić, uspela je da ponovi i na „44. Međunarodnom belom krosu“ koji je održan 30. januara na snežnoj stazi na Košutnjaku u Beogradu. U kategoriji pionirki za 2000i 2001 .godište ova atletičarka je u fotofinišu uspela da stigne treća.\nDobar rad u klubu i naporni treninzi u AK Junior polako počinju da daju zapažene rezultate i u međunarodnoj konkurenciji, ali prema obećanjima poznate aletičarke Laure Lukić, trenera ove ekipe, pravi rezultati i uspesi tek dolaze.\nJapanska donacija Javnom preduzeću “Put” iz Krupnja\nVlada Japana će donirati 58.500 evra Javnom preduzeću “Put” u Krupnju u cilju poboljšanja života ljudi nabavkom cisterne sa pijaćom vodom. Uključujući ovu donaciju, iznos japanske pomoći kroz projekte za osnovne potrebe stanovništva (POPOS) u Srbiji od 1999. god. je oko 6.7 miliona evra. Ukupan iznos japanske pomoći Srbiji u toku istog perioda je viši od 200 miliona evra.\nPOPOS donacije imaju za cilj da podrže socijalni razvoj kroz projekte za osnovne potrebe stanovništva. Vlada Japana obezbeđuje finansijsku pomoć neophodnu za realizaciju projekata koji će doprineti ekonomskom i socijalnom razvoju zemlje. Zdravstvena zaštita, životna sredina, obrazovanje i socijalna zaštita su glavne oblasti interesovanja Vlade Japana.\nOd 1999. god. realizovano je 123 POPOS donacije u Republici Srbiji.\n12. januar 2011. god. u 11 sati\nJavno preduzeće “Put” u Krupnju\ng. Dragan INJAC, državni sekretar u Ministarstvu poljoprivrede, šumarstva i vodoprivrede Republike Srbije,\ng. Savo DORIĆ, predsednik opštine Krupanj,\ng. Goran NENADOVIĆ, direktor JP “Put” iz Krupnja i drugi.\nUsvojen lokalni akcioni plan za mlade\nNa 16. redovnoj sednici Skupštine opštine Krupanj,održanoj 28.12.2010. godine,odbornici su između ostalih tačaka dnevnog reda,razmatrali i usvojili predlog Lokalnog akcionog plana (LAP) za mlade opštine Krupanj za period 2010-2015. godinu.\nLAP je strateški dokument u oblasti omladinske politike na lokalnom nivou,kojim se po prvi put na opštinskom nivou sistematski prilazi na poboljšanju položaja mladih u našoj opštini.Nosilac izrade ovog vrlo značajnog projekta bila je Kancelarija za mlade i projektni tim-radna grupa koja je učestvovala u ovom procesu.\nRadna grupa i mladi su na osnovu sprovedenih istraživanja i analiza,definisali probleme u gradu i mesnim zajednicama,po oblastima i ciljevima definisanim u Nacionalnoj strategiji za mlade Republike Srbije,koji su postali sastavni deo dokumenta.U skladu sa opštinskim materijalnim,finasijskim i ljudskim resursima,definisani su opštinski prioriteti,pravci i aktivnosti u radu sa mladima,koji bi u određenom vremenskom periodu trebali da poboljšaju položaj mladih u opštini Krupanj. Ti prioriteti su:\n- Osnažiti i povećati nivo aktivizma,volonterizma i informisanosti mladih,uz unapređenje položaja mladih kroz jačanje kapaciteta KZM;\n- Podsticati i unapređivati sve oblike zapošljavanja,samozapošljavanja i preduzetništva mladih;\n- Unapređenje provođenja slobodnog vremena kroz uvođenje novih sportskih i kulturnih sadržaja za mlade,i razvijanje neformalnog obrazovanja kroz saradnju institucija i organizacija u opštini.\nAneksom 1 i 2 Plana planirane su aktivnosti za navedeni period,koje bi te ciljeve i prioritete sprovodili u radu sa mladima.\nVeliku zahvalnost u izradi dokumenta dugujemo pre svega Ministarstvu omladine i sporta,koje je finansijski pomoglo izradu ovog projekta,nadležnim opštinskim službama i institucijama na sugestijama i predlozima,odbornicima koji su podržali Plan,volonterima,učenicima i svim mladim ljudima koji su dali nemerljiv doprinos da LAP bude urađen,i počne svoju primenu u praksi.\nIskreno se nadamo da je usvajanjem LAP-a,postignut prvi značajan korak u realizaciji ideja,projekata i planova mladih naše opštine,i da su ovim dokumentom kako je i rekao predsednik opštine gospodin Savo Dorić,istovremeno postavljeni temelji bolje i perspektivnije budućnosti mladih naše opštine.\nKoristimo priliku da svim građanima opštine Krupanj poželimo puno uspeha u narednoj godini,sa iskrenom željom da nastupajuća 2011.-a godina za sve stanovnike Rađevine bude u svakom pogledu uspešnija i bolja nego prethodna.\nDani krompira u Rađevini 2010\nPo šesti put u organizaciji Turističke organizacije Opštine Krupanj, a uz pokroviteljstvo Opštine Krupanj, održana je privredno-turistička manifestacija „Dani krompira u Rađevini 2010“.\nI ove godine kao i prethodnih ova manifestacija je okupila veliki broj učesika i izlagača kako iz Krupnja tako i iz okolnih opština. Pored krompira bili su izloženi i proizvodi domaće radinosti, meda, ambalaže i rasadnog bilja. Za kulturno-umetnički program pobinula se folklora sekcija Biblioteke Politika zajedno sa gostima iz Vladimiraca. Program su upotpunili i članovi Ekološko-biciklističkog društva Eko-bajk iz Krupnja koji su sa svojim članovi organizovali biciklističku trku,ekološku patrolu kao i takmičenje u limbo densu za najmlađe članove. Svoje slike urađene na temu krompira poseticima je predstavio i likovni umetnik, slikar i ikonopisac Miloš Ćirković.\nSvojim nastupom manifestaciju su upotpunili i Fond za doškolovanje mladih poljoprivrednika iz Beograda koji su predstavili svoje programe za razvoj sela kroz ulaganja u mlade poljoprivredne porodice, kao i Agro Banka sa svojim kreditima i subvencijama za razvoj poljoprivrede.\nU takmičarskom delu manifestacije Dani krompira u Rađevini što se tiče poljoprivrednika najuspešiji su dobili i prigodne nagrade.Za najveću zasejanu površinu nagradu je dobio Vasiljević Savo iz Tomnja, za najveći prihod po hektaru žiri je doneo dluku da nagrada pripadne Marković Veličku iz Kržave a najteži krompir na manifestaciji posedovao je Stakić Miodrag iz Tomnja. Najuspešnija domaćica u pripremanju jela od krompira bila je Jovičić Živka iz Krupnja,a u pripremanju kotlića ove godine najuspešniji su bili članovi Lovačkog udruženja Krupanj Rajko Lazarević i Milan Cvijić.\nPo uručivanju nagrada, organizatori su učesnicima dodelili zahvalnice za učešće i pomoć u promociji kako poljoprivrednih proizvoda tako i samog razvoja turizma u Opštini Krupanj.\nTuristička organizacija Krupnja\nIdejno rešenje parka u centru Krupnja\nKrupanj, kao mala opština, utvrdio je da je turizam jedna od osnovnih grana za dalji razvoj opštine. Jedan od preduslova za takav cilj je i uređenje grada, i obavljanje starih, i stvaranje novih gradskih celina. U skladu s tim, javila se jasna potreba da se prvo krene od preoblikovanja parka u centru grada .\nOve godine, na inicijativu Mesne zajednice Krupanj, krenulo se sa izgradnjom fontane u centru parka. Kao potreba javilo se i uređenje ostalog dela parka.\nSam park karakteriše trougaona struktura i okružen je sa dve strane prometnim ulicama, a sa treće - rekom. U parku već postoje staze urađene od bexaton ploča, kao i tridesetogodisnje Jele, raspoređene u centralnom trouglu parka. Pored Jela, zastupljno je i drugo četinarsko i listopadno drveće.\nKao što je već navedeno, planirana je izgradnja fontane u centralnom delu parka, i bilo je potrebno uklopiti dizajnersko rešenje ostalog dela parka sa njom. Takođe, trebalo je voditi računa i o relativno malom budžetu namenjenom samom projektu.\nFontana je obliku kruga, pa se nametnula ideja o koncentričnim krugovima koji bi bili različito materijalizovani. Simbolika je viđena u kapima vode, koji pri dodiru sa površinom vode prave koncentrične krugove. U ovom slučaju tu simboliku dočarava fontana i širenje prostora od nje u koncentričnim krugovima. Kao druga, možda bitnija, simbolika vezana je za budući razvoj grada. Voda kao simbol života se nalazi u središtu prostora, a krugovi koji se šire oko nje predstavljaju neku, nadam se, svetliju budućnost. Iz tog razloga je materijalizacija ostalog prostora sprovedena u nekim živopisnijim i vedrijim bojama.\nKrugovi, koji seku celinu centralnog trougla, će biti realizovani u naizmeničnom smenjivanju trake trave, trake crvenog bojenog malča i trake četinarskog i listopadnog šiblja. Na mestima gde krugovi seku postojeću stazu,a u nastavku traka sa centralnog trougla, nalaze se naizmenično raspoređene trake obojene u zutu, svetlo ljubičastu i svetlo plavu boju. Ove bojene trake će nastaviti svoje pojavljivanje i na pozidi koja se nalazi na jugoistočnoj strani parka. Oko fontane će biti kružno rasopređene klupe, napravljene u obliku panjića. Takođe, takve iste klupe će se nalaziti u delu do reke koji je na zapadu. Pored ovog parternog uređenja parka, planirano je da se u krošnje Jela postavi dekorativno osvetljenje koje će posebu draž imati u zimu, kad drugi delovi budu pokriveni snegom.\nPogledajte članak u celini na sajtu Arhitektura.rs\nPočelo izvođenje radova na rekonstrukciji glavne ulice u Krupnju\n27. septembra krenula je realizacija projekta Rekonstrukcije glavne ulice u Krupnju kada je izvršeno uvođenje izvođača radova u posao uz prisustvo investitora-ministarstva za nacionalni investicioni plan, suinvestitora-opštine Krupanj i nadzora. Izvođenje radova dobilo je preduzeće ,,MN"d.o.o. iz Loznice koje u roku od 45 kalendarskih dana treba da ivede celokupne radove čija ukupna vrednost po ugovoru iznosi 28.965.696,44 dinara.\nOvaj projekat opštini Krupanj odobren je od strane ministarstva za nacionalni investicioni plan i to delom od 13.000.000 dinara se finansira od strane ovog ministarstva, a ostala sredstva će obezbediti opština iz sopstvenog budžeta i iz drugih izvora.\nGlavne aktivnosti na izvođenju radova rekonstrukcije infrastrukture ulice obuhvataju postavljanje podzemnih instalacija (vodovod, kanalizacija, struja, telefon, kišna kanalizacija sa pristupnim šahtovima), uređenje nadzemne površine popločavanje i asfaltiranje, postavljanje odgovarajuće rasvete, nabavka i postavljanje urbanog mobilijara i žardirenja za cveće, uređenje platoa ispred zgrade Opštine. Rekonstrukcija dela ulice Maršala Tita obuhva dužinu od 180 m i to deo ulice od ulice 3. septembra do ulice Miće Tadića uključujući i trotoare i plato kod opštine.\nZavršeni radovi na izgradnji opštinskog puta Ograđenica koji se finansira iz sredstava Nacionalnog investicionog plana\nRadovi na izgradnji ovog puta krenuli su od 21. jula kada je uz prisustvo rukovodstva opštine Krupanj, izvođača radova i nadzornog organa sprovedeno uvođenje izvođača u posao, obiđena je trasa puta koji će se raditi, predata projektno-tehnička dokumentacija i odobrenje za izgradnju. Organizovan je prijem i od stane predstavnika i meštana MZ Cerova i Brštica.\nIzabrani izvođač radova je preduzeće ,,Izoteks"d.o.o iz Beograda, a nadzor je preduzeće ,,Set" iz Šapca.\nCelokupna vrednost izvođenja radova izgradnje ovog puta koja je 21.687.855,00 dinara sa PDV-om finansira se iz sredstava ministarstva za nacionalni investicioni plan. Izvođač je asfaltni zastor na putu postavio do 20.septembra i zadovoljni građani koriste put svakodnevno, a celokuni preostali manji deo radova će se završiti početkom oktobra. Meštani MZ Cerova pripremili su i organizovali 22.septembra prikladnu proslavu povodom završetka ovg puta na kojoj su prisustvovale mnogobrojne zvanice.\nNavedeni putni pravac Ograđenica je dužine 2.153 m i širine 3,5m.\nOpštinski put Ograđenica odvaja se levo od regionalnog puta R 127 Krupanj-Loznica i spaja se sa opštinskim lokalnim putem za MZ Cerovu koji je asfaltiran, pa bi uređenje ovog puta povezalo Mesnu zajednicu Bršticu kroz koju prolazi jednim delom i MZ Cerovu međusobno,kao i sa celom opštinom i susednim opštinama. Navedeni put je bitan i iz razloga što se i nedaleko odvaja krak puta za seosko groblje MZ Brštica i skraćuje obilaženje građana okolo drugim putnim pravcem.\nMnogobrojni zemljoradnici ovog kraja brže i bezbednije bi dopremali svoje proizvode do bližih gradskih centara što bi im omogućilo normalan ekonomski razvoj koji je prevashodno orjentisan ka poljoprivredi.\nDoktorat na svetski poznatom Maks Plank (Max Planck) Institutu u Drezdenu u Nemackoj\nVladimir Despic (24) Osnovnu školu završio je kao Vukovac, iz Gimnazije u Krupanju izašao je kao učenik koji je svojoj školi doneo prvi put 1. mesto sa Republičkog takmičenja, a nedavno je stekao zvanje diplomiranog molekularnog biologa i fiziologa na Biološkom fakultetu Univerziteta u Beogradu sa prosečnom ocenom 9,61.\nNisam pokazivao posebno interesovanje za biologiju do treće godine gimnazije, kada sam uz podršku prof. Ljiljane Jevremović počeo ozbiljnije da posvećujem pažnju ćelijskoj i molekularnoj biologiji. U početku, bilo je uzbudljivo otkrivati da su procesi koji jednu ćeliju održavaju u životu zasnovani na informacijama u njenoj DNK... Prvi put sam se susreo sa pravim istraživanjem na Veterinarskom fakultetu u Beogradu gde sam u oblasti genotoksikologije napisao svoj prvi naučni rad, prezentovan na Republičkom takmičenju iz biologije. Za vrlo kratko vreme afiniteti prema biologiji na molekularnom nivou su rasli i tako je usledio upis na Biološki fakultet. Interesantno je to što pored brojnih napora i odricanja koje prolazite tokom studiranja, vaš entuzijazam za naukom ne jenjava – naprotiv, ona sve više postaje deo vas, vašeg života.\nMaks Plank Institut za molekularnu ćelijsku biologiju i genetiku, Drezden, Nemačka\nProšlog leta Vladimir je dobio punu stipendiju za letnji istraživački program na prestižnom Nacionalnom centru za istraživanje kancera, poznatijem kao CNIO, u Madridu gde je sa preostalih 11 studenata iz celog sveta radio 2 meseca na individualnom istraživačkom projektu.\nProgram je visoko kompetitivan; svake godine stigne preko 350 prijava studenata iz celog sveta. Imao sam tu sreću da se nađem među 12 odabranih. Iste godine sam primljen i na istraživački program za dodiplomce na Univerzitetu u Cirihu u Švajcarskoj, ali nakon duže analize oba programa odlučio da odem u Madrid jer mi je predloženi projekat tamo bio daleko interesantniji. Bavio sam se karakterizacijom funkcije novootkrivenog proteina, potencijalnog markera za ranu dijagnostiku malignih tumora. Bilo je to uzuzetno iskustvo – živeti i raditi u jakom naučnom okruženju.\nOve godine u martu, Vladimir je od 550 prijavljenih kandidata pozvan zajedno sa 52 studenata iz celog sveta na petodnevni intervju za upis na doktorske studije na svetski poznatom Maks Plank Institutu za molekularnu ćelijsku biologiju i genetiku u Drezdenu, u Nemačkoj.\n- Nisam mogao da poverujem da sam pozvan na razgovor. Ovaj institut je prošle godine u časopisu ,,The Scientist’’ proglašen najboljim mestom u svetu, izvan SAD-a, za izradu postdoktorata na osnovu 47 analiziranih kriterijuma. Spremio sam se dobro, prošao kroz vrlo napornu nedelju razgovora sa 7 groupa lidera, selekcionim komitetom i uspeo da dobijem punu stipendiju za izradu svog doktorata u naredne 4 godine. Maks Plank društvo je jedno od najjačih naučnih društava u svetu i velika je privilegija biti deo nečega tako kvalitetnog.\nVladimir će ovo leto provesti sa svojim roditeljima u rodnom Krupnju, a krajem septembra već odlazi u Drezden gde će nastaviti svoju karijeru pod krovom velike naučne institucije.\n- Baviću se istraživanjem fenomena iskrajanja informacionih RNK molekula u toku ranog razvića ribe zebrafish koja postaje jedan od najpopularnijih model sistema u biologiji. Kolege u laboratoriji su veoma zabavni ljudi i među nama vlada jedna pozitivna atmosfera. Stipendija iznosi 1100 eura mesečno, a tokom ostalih godina raste završno sa 1500 eura mesečno u poslednjoj, četvrtoj godini. Taj novac je sasvim dovoljan za pristojan život.\nNa pitanje da li će se nakon završenog doktorata vratiti u svoju zemlju, Vladimir kaže:\n- Ne znam, nakon četiri godine ću sigurno znati odgovor na to pitanje.


BYB Mastermind - Univerzitet Metropolitan\n Trajanje kursa: Kurs se sastoji od 10 modula, a za svaki modul je predviđena jedna radionica koja bi bila organizovana dva puta mesečno od 15:30 do 19:30 časova\n Početak kursa: 6. marta 2019. u zavisnosti od formiranja grupe\n Način održavanja kursa: Radionice će se održavati u prostorijama Univerziteta Metropolitan u Beogradu, a svi polaznici će imati pristup i nastavnim materijalima koji su predviđeni za ovaj kurs\n Promo cena: 60€ po modulu. Polaznici koji žele da pohađaju svih 10 modula, ostvaruju popust od 10% i cena u tom slučaju iznosi 540 €.\n Mogućnost plaćanja na četiri mesečne rate za polaznike koji pohađaju paket od svih 10 modula.\nRadionice pod nazivom Boost Your Business program sa Mastermind-om su interaktivne sa praktičnim vežbama u radnoj grupi koja razmenjuje iskustva prema unapred dogovorenom sistemu rada u formi “okruglog stola”.\nDolaskom na svih deset modula učesnici imaju priliku da na radionicama neguju poverenje, otvorenost, saradnju, predan i aktivan rad, posvećenost, a između radionica sprovode analizu uvida i rezultata. Konkretni proces rada sa akcionim koracima, koji po dolasku u radno okruženje odmah budu primenjeni kako samostalno tako i u saradnji sa zaposlenima, najvažniji je deo procesa BYB. Razgovori o iskustvima i prostorima za unapređenje, postavljanje važnih pitanja svih učesnika u grupi, predstavljanje izazova u grupi putem MASTERMIND tehnike kao vrste dubinske analize, detekcije problema i davanja konkretnih rješenja.\nŠta dobijate nakon svih deset završenih radionica?\nRazmenu iskustava i zajednički rad u trajanju od 10 modula tokom 4 meseca\nDeseti finalni mastermodul – predstavljanje projektnih zadataka\nU ponudi je više tema a izbor tema zavisi od potreba učesnika.\n„Ako želite uhvatiti ribu nataknite na udicu mamac koji odgovara njenom ukusu.“. – David Lloyd George\nPoslovni alat: Vežba tačke kontakata i momenti istine, Net Promoter Score NPS, Feedback kao komunikacioni alat u cilju unapređenja poslovanja, pogled iz klijentovih cipela\n„Pre nego što počnete da se penjete merdevinama uspeha pobrinite se da budu naslonjene na pravu zgradu.“. – Stephen Covey\nMnogi preduzetnici danas se takmiče na domaćem i regionalnom tržištu gde postoji ogroman višak ponude usluga, proizvoda i poslova. Veliki deo tih usluga, proizvoda i poslova ispunjava zahteve kvalitete, ali još uvek su mnogi percipirani kao PROIZVODI I USLUGE KOJI NE NUDE REŠENJE ZA KORISNIKE I KUPCE.\nŠta je Jedinstvena Prodajna Ponuda JPP? Unique Selling Proposition USP? Vrednosna ponuda? USP Unique Selling Proposition. Šta ona predstavlja?\n„Ljudi se “parališu i blokiraju” u potrazi za savršenošću. Ja idem samo napred.“. – Gary Vaynerchuk\nCanvas poslovni model“- alat za donošenje pravovremenih i relevantnih odluka\nMODUL 4: AKO ŽELIŠ JEZGRO (SLOMI LJUSKU) UPOZNAJ SEBE - Unapredite liderske veštine i uključite članove tima\n„Svaki čovek kog upoznam na neki način je vredniji od mene, zbog toga što od svakoga ponešto naučim.” – Ralph Waldo Emerson\nDa li Vaš tim ume da komunicira vrednosti firme kupcima, klijentima i stejkholderima? A vi? Misija i vrednosti kao i strateško planiranje deo su svakodnevnih prioriteta. Stavite se u ulogu kupca. Gde je uloga lidera u komuniciranju vrednosti i misije firme?. Lider je sposoban da vidi kontekst situacije u kojoj se firma nalazi i da fleksibilno reaguju. Ostvarivanje ličnih ciljeva koji su u harmoniji sa firminom ciljevima daje najbolje rezultate Istraživanja kažu da prosečni lideri skoro 80% vremena provode u redovnim operativnim poslovima i gašenju požara! Za razliku od njih lideri rastućih firmi 80% energije i fokusa usmeravaju ka veštinama i alatima za unapređenje poslovanja kao i razvoju sopstvenih veština i znanja u cilju unapređenja rezultata te\nPoslovni alat: Go2Market Strategy, vizija, misija, ciljevi, SMARRTO, razumevanje šire slike, perceptualne pozicije, vreme kao resurs, prioritizacija\nMODUL 5: BEZ ALATA (NEMA ZANATA) IMA LI MAJSTORA - Uspeh firme isključivo se meri na\ntržištu: poverenjem potrošača, kupovinom proizvoda, korišćenjem usluga. I\n„Ništa neće u toj meri doprineti podizanju vašeg ugleda od sposobnosti da ćutite i pažljivo slušate druge. ”. – Leonardo da Vinci\nPoslovni alat: DIY, PESTLE, SWOT i TOWS analiza\nMODUL 6: ŠTA RADI DOBRO (NE DIRAJ) UNAPREDI DA BUDE BOLJE - Unapredite poslovne procese u firmi\nNajbrži šta vam kaže da ste u problemu je rečenica: “Tako mi uvek radimo.” – Gary Vaynerchuk\nPoslovni alat: dijagnostički poslovni alati, matrica za donošenje poslovnih odluka, unapre]enje poslovnog modela, BCG matrica alat za određivanje faze životnog ciklusa proizvoda ili usluge BCG matrica, DIOT analiza\nMODUL 7: NA MUCI SE POZNAJU (JUNACI) VIZIONARI - Brend u realnom i virtuelnom okruženju\n„Kad god vidite uspešan biznis to znači da je neko ranije već doneo odvažne i hrabre odluke. “ – Peter F. Drucker\nPoslovni alat: Zdravstveno stanje Vašeg marketinga. Marketing 3.0., nove generacije i brend, upitnik za merenje zadovoljstva kupaca,\nMODUL 8: GVOŽĐE SE KUJE DOK JE (VRUĆE) U RUKAMA I POD BUDNIM OKOM – Motivacija kao uslov bez kog se ne može – “condition sine qua non”\n„Odavno sam zapazio da uspešni ljudi retko sede i čekaju da im se stvari dešavaju. Oni izađu i dese se stvarima. “ – Leonardo da Vinci\nPoslovni alat: Mystery Shopping, upitnik, barometar mog potencijala, motivacija i tim\nMODUL 9: KO PRVI JABUCI (NJEGOVA JABUKA) NEBO JE TRŽIŠTE - O prodaja O izazovi - “Promena (kretanje) je bit svega. Heraklit iz Efesa (oko 540-480.p.n.e.)” – Kako uhvatiti korak\n„Akcija je bazični osnov za svaki uspeh. “ – Pablo Pikaso\nPoslovni alat: QAB analiza, uloga neverbalne i verbalne komunikacije u prodaji, vežba procena veštine rada sa kupcima\nMODUL 10: BLAGO ONOME KO ZNA DA NE ZNA, A HOĆE DA (ZNA) I IMA – Od inicijative do inovacije\n„Uspeh nije konačan, neuspeh nije fatalan: hrabrost da se nastavi je ta koja se računa. “ – Vinston Čerčil\nZašto bi trebalo upisati program BOOST YOUR BUSINESS i radionicu „Po jutru se biznis poznaje“ kod predavača, profesorke dr Tatjane Mamule?\nVreme trajanja jedne radionice: 240 minuta aktivnog rada\nKada počinje prva radionica: 6. marta 2019.\n10% popusta za pohađanje svih deset modula\n54€ po modulu\n486€ za svih deset modula


Foto: Profimedia / LEON NEAL / AFP\n25.09.2020. 10:55h 25.09.2020. 10:55h\nOsnivač Vikiliksa Džulijan Asanž otkrio je kako je pažljivo gledao samoubistvo bivšeg generala BIH Slobodana Praljka u Haškom sudu pre tri godine i razmišljao o samoubistvu dok je bio u ambasadi Ekvadora u Londonu, izjavila je doktorka Sondra Krozbi tokom saslušanja u londonskom sudu.\nPrema njenim rečima, Asanž joj je priznao da je zaustavljao kadar u trenutku kada Praljak ispija otrov i analizira njegovo lice.\nAsanžovi advokati istakli su da bi Asanž zaista mogao da izvrši samoubistvo ukoliko ga pošalju u SAD koja ga tereti za špijunažu i ukazali na njegovo pogoršanje mentalnog stanja tokom sedmogodišnjeg boravka u ekvadorskoj ambasadi i od njegovog izbacivanja odatle u aprilu 2019. u britanski zatvor.\nKrozbi je kazala da je tokom posete Asanža u zatvoru Belmarš u Londonu u oktobru prošle godine primetila da je Asanž veoma depresivan i da je govorio da razmišlja o samoubistvu hiljadu puta dnevno.\nPsiholog Najdžel Blekvud izjavio je sa druge strane, da je rizikom od samouboistva kod Asanža "moguće upravljati".\n"Faktori rizika mogu se promeniti. Asanž je veoma izdržljiv i snalažljiv čovek koji je na najblažem kraju spektra autizma. Ipak, on je radio na visokom noivou u vođenju veoma uspešne organizacije", rekao je Blekvud.\nSaslušanje Asanža o ekstradiciji trebalo bi da traje do početka oktobra.\nDžulijan AsanžSlobodan PraljaksuđenjeVikiliksšpijunažaVelika BritanijasamoubistvoćSondra KrozbiSADekstradicija


MUZIKA | Beogradske vesti\nVesti iz sveta muzike,pevači,pevačice,svet,Srbija,zanimljivosti\nNeobjavljena pesma Džordž Majkla objaviće se sledeće godine u filmu „Last Christmas“ inspirisan grupi „Wham!“ ,u kojoj je poznati pevač i počeo svoju karijeru. Film „Last Christmas“ trebao bi da se pojavi u bioskopima 19.novembra 2019.godine,a za sada se zna da će u filmu glumiti Emilia Clarke. Pevač Džordž Majkl je iznenada preminuo 25.decembra 2016.godine. Foto:printscreen/youtube\nMUZIKA, SVET POZNATIH, Vesti Beograd\nLittle Mix objavile su novi video i singl koji su uradili u saradnji sa Nicki Minaj za pesmu pod nazivom „Woman Like Me“. Pesma će se naći i na njihovom četvrtom albumu koji izlazi 16.novembra Foto:printscreen/Youtube


Novi infrastrukturni projekti u Bijeljini | Radio Televizija BN\nNovi infrastrukturni projekti u Bijeljini\nGradonačelnik Bijeljine Mićo Mićić otvorio je novoizgrađenu asfaltnu Ulicu Danka Kabilja, koja se nalazi u Mjesnoj zajednici „Veljko Lukić".\nRepublika Srpska 30.09.2016 | 13:07\nTakođe, u ovom dijelu grada, na ukrštanju ulica Danka Kabilja Bukija i Mačvanske uskoro će biti završeni i radovi na izgradnji kružne raskrsnice. Rekonstrukcija Ulice Danka Kabilja Bukija koštala je oko 130.000 konvertibilnih maraka.\n"Sigurni smo da će ova investicija uljepšati centar ove mjesne zajednice i olakšati saobraćaj. Izuzetno nam je drago jer je Njegovo preosveštenstvo episkop zvorničko-tuzlanski Hrizostom blagoslovio ovaj infrastrukturni projekat, na radost i blagostanje sugrađana. Takođe, imamo u planu i uređenje fudbalskog terena u ovoj ulici, koji koristi lokalni Fudbalski klub „Koridor", kao i asfaltiranje parkinga i uređenje dvorišta oko crkve „Svetog Pantelejmona" što će dati potpuno novo lice Mjesnoj zajednici „Veljko Lukić"", najavio je gradonačelnik Mićić.\nNačelnik Odjeljenja za stambeno-komunalne poslove i zaštitu životne sredine Tomica Stojanović istakao je da je izgrađena i kompletna kišna kanalizacija za Ulicu Danka Kabilja.\n"Morali smo izgraditi potpuno novu ulicu, jer je prethodna bila u vrlo lošem stanju. Izgradnja kružne raskrsnice omogućiće da se u ovom dijelu mjesne zajednice mnogo lakše i brže saobraća, te spriječiti eventualne saobraćajne nezgode koje je mogao prouzrokovati prethodni loš put. Grad će dobiti i 11. kružnu raskrsnicu, a Gradska uprava nastavlja sa infrastrukturnim aktivnostima, da radi i gradi, jer je to njen moto da bi se poboljšao kvalitet života naših sugrađana", istakao je Stojanović.


18.01.2018. |11:05 >11:07 |\nZija Dizdarević Kolumna\nZija Dizdarević: BiH kao otvoreno pitanje 05.12.2017.\nZija Dizdarević: Republika Srpska osporava Mirovni sporazum 19.10.2017.\nKOLUMNA| Zija Dizdarević: Hrvatska i BiH - specijalni rat 21.09.2017.


Brčkalo: Vlada RS-a kao raštimovani orkestar, koalicija u problemima – Fokus.ba\nBrčkalo: Vlada RS-a kao raštimovani orkestar, koalicija u problemima\nIz Partije demokratskog progresa (PDP) tvrde da Vlada RS-a lični na raštimovani orkestar te da stranke vladajuće većine “guraju glavu u pijesak“ bježeći od problema, baveći se ličnim, a ne općim dobrom.\nŠef Kluba poslanika PDP-a u Narodnoj skupštini Republike Srpske Miroslav Brčkalo ukazao je da građani nemaju ništa od rasprava ministara vladajuće koalicije u RS-u u kojem je resoru teže.\n– SNSD, DNS i SP se očito takmiče ko manje loše radi, a ne ko više i bolje. Rezultati su poražavajući – kazao je Brčkalo.\nNaveo je primjer SP-a, stranke koja ima gotovo pa isti broj poslanika i ministara, a u svim resorima koje vode je teška situacija.\n– Ministar socijalista Milenko Savanović je nedavno samoinicijativno donio odluku da se stradanje u Dobrovoljačkoj ulici ne obilježi u Sarajevu, već samo u Istočnom Sarajevu – rekao je Brčkalo.\nDodao je da se ne zna da li je teška situacija u resoru industrije, koji vodi Petar Đokić ili trgovine i turizma Predraga Gluhakovića, koji je „sahranio“ Olimpijski centar „Jahorina“ i Robne rezerve RS-a, koje idu u stečaj.\n– Čeka se samo da još “sahrani” bar jedno preduzeće u svom mandatu – naveo je Brčkalo.\nNa to što su socijalisti danas pohvalili poslanike Koalicije „Domovina“ u Narodnoj skupštini RS-a, jer jučer nisu prisustvovali posebnoj sjednici parlamenta, na kojoj je trebalo da se glasa o zatjevu opozicije u RS-u za smjenu Vlade RS-a, Brčkalo je ocijenio kao još jedan od dokaza da ima dosta problema među strankama vladajuće većine u RS-u te pokušaj smanjena „cijene“ DNS-a unutar većine.\n#PDP#vlada rs#Miroslav Brčkalo#Predrag Gluhaković\nZa zapošljavanje 2.209 radnika u RS 10,9 miliona KM


Audi crossplane coupé Audi crossplane coupé – MOTOR blog\nAudi je na Sajmu automobila u Parizu predstavio svoju viziju budućnosti kroz crossplane coupe. U pitanju je nova fuzija tehnologije, inženjerskih dostignuća i dizajna, a jasno upućuje u kom pravcu će se kretati dizajnerski jezik budućih Q modela.\nKorišćenjem novog spej frejm koncepta sa više materijala (Multimaterial Space Frame), koncept vozilo ukazuje kako će se smanjivati težina, troškovi i potrošnja. Pogon je inovativni hibridni pogon koji koristi trocilindrični 1,5 litarski TFSI agregat u sprezi sa dva električna motora. Pogonski sistem ima deklarisanu potrošnju od samo 1,1l/100km i CO2 emisiju od samo 26g/km.\nRezultat je urbano vozilo koje će biti izuzetno privlačno za mlade, sportski orijentisane kupce.\nMSF (Multimaterial Space Frame) koristi tri materijala – aluminijum, karbonom ojačani polimer (CFRP) i staklom ojačan polimer (GFRP). Zavahljujući evoluciji ultra tehnologije, koncept vozilo ima težinu od 1390kg uključujući i veliku litijum jonsku bateriju.\nHibridni pogon poseduje dva režima rada, a sastoji se od dva električna motora i TFSI agregata. Ukupna snaga pogona je 177KS i omogućava da Audi crosslane coupe ubrza do 100 km/čas za 8,6 sekundi, dok to ubrzanje traje 9,8 sekundi ukoliko se koristi isključivo električni pogon. Autonomija električnog pogona je oko 86km. Trocilindrični TFSI agregat zapremine 1,5 litara proizvodi 130KS/200Nm. Električni motori razvijaju 68KS/210NM, dok drugi motor proizvodi 116KS/250Nm.\nVozilo do 55km/čas ubrzava isključivo uz pomoć električne energije, a električni režim rada može samostalno da pogoni vozilo sve do 130km/čas. Pri brzinama višim od 130km/čas pogon obezbeđuje TFSI agregat, a ukoliko je potrebno električni motor može asistirati.\nPogon ima dva režima rada: “cruise” i “race”. Prvi režim daje prioritet električnoj energiji, dok drugi na raspolaganje vozaču daje maksimalnu snagu kompletnog pogona.\nPrednja trapezoidna svetla koriste Audi Matrix LED tehnologiju koja omogućava vrlo male površine za emitovanje, a veoma snažan i dobro kontrolisan svetlosni snop. Zadnja svetla su podeljena u dve celine, koje deli poklopac prtljažnog prostora. Krov je izrađen od dva CFRP panela i težak je manje od 10kg. Krov je rasklopiv tako da ga je, po potrebi, moguće skinuti i spakovati u prtljažnik, čime se ovo koncept vozilo može deklarisati i kao kabriolet.\nVozilo je opremljeno svim modernim sistemima komunikacije, tako da Audi connect sistem omogućava Internet povezivanje, kao i komunikaciju preko Twitter ili Facebook mreža.\nAudi crossplane coupé was last modified: October 16th, 2012 by Goran Aničić\nAudiAudi crossplane coupécrossplane coupé


Tržišno rešenje: Hayek i Barcelona\nHayek i Barcelona\nKategorija: Sport, Teorija\nVečeras se igra prvi od dva meča između Reala i Barselone u Ligi šampiona i ovaj el klasiko prati veća fama i napetost nego bilo koji drugi u skorijoj istoriji. U ovom trenutku to je duel dva najbolja fudbalska tima na svetu, igrača od kojih je gotovo eksluzivno sastavljen tim aktuelnog svetskog prvaka Španije, plus dva najbolja igrača na svetu.\nAli el klasiko je i mnogo više od toga. Ideološki, on je uvek bio nastavak španskog građanskog rata drugim sredstvima. Dva najveća španska kluba vuku ideološke razlike iz sukoba republikanaca i komunista. Real Madrid je, iako kraljevski klub, u doba Franka bio projekat korporativne države. Svoje najsvetlije trenutke imao je u tom periodu, kada je država sponzorisala klub kao što fašistička država bira i pomaže svojim ekonomskim gigantima da dominiraju u zemlji i predstavljaju je inostrastvu.\nBarselona je sa druge strane nastala iz komunističko-anarhističke struje u Španiji 1930-ih. Za vreme Franka je predstavljala simbol otpora režimu, a znaci leve orijentacije se vide i sada. To je jedini klub na svetu koji nema sponzorsku reklamu na dresu i tako se, valjda u ime otpora korporacijama, odriče velikog prihoda. Prvo nije imala ništa, pa kad je UEFA zahtevala da zbog uniformnosti svi klubovi imaju nešto, Barselona je besplatno stavila reklamu Unicefa.\nAli hteo sam da kažem nešto drugo, dosta eksperimentalno. Kod Barselone je poslednjih godina prepoznatljiv poseban stil igre, koji je kopirala i cela šampionska ekipa Španije na poslednjem svetskom prvestvu -- sistem poznat kao tiki-taka. Ono što je meni interesantno kod toga je što se gledajući taj ceo sistem igre u njemu ponekad ne vidi konkretna svrha. Evo jednog lepog primera Barseloninog stila; mada zato što navijači na Youtube postavljaju uglavnom samo najbolje poteze ne mogu da nađem klip gde bi se tačno videlo baš ono što hoću da pokažem -- kada dva ili tri Barselonina igrača razmene po nekoliko potpuno bespotrebnih pasova jedan drugome. Oni koji češće gledaju Barselonu znaju o čemu govorim. Kada recimo Puyol i Xavi vrate loptu jedan drugome po dva puta i na kraju ona opet završi kod koga je i bila i na istom mestu, gledalac ne može da se ne zapita - zašto!? Stvar ide dotle da jedni hvale Barselonu zbog lepote u igri kratkih pasova, dok je drugima ta igra beskonačnih bezopasnih dodavanja na sredini terena smrtno dosadna.\nZnam da sam u opasnosti da upadnem u "ako imaš samo čekić sve ti liči na ekser" zamku, ali predložio bih da u Barseloninoj igri ima elemenata Hayekove teorije evolucije složenih sistema. Složeni sistemi, kao što je društvo ili tržišna ekonomija, funkcionišu po pravilima koja su evoluirala eksperimentacijom. Naš um nije u stanju da shvati zašto na nivou društva radimo to što radimo; ako hoćete da stvorite efikasno društvo počevši od ničega, nećete dobiti tako dobar rezultat kao ovaj koji je dobijen spontanom evolucijom pravila u društvu. Zato marksizam nije uspeo -- nema tog uma koji je superiorniji od nagomilane istorijske mudrosti koja je sadržana u postojećim društvenim pravilima. Ako ne možemo da vidimo ili da racionalno objasnimo koristi od nekih stvari, od privatne svojine, religije, porodice ili države, to ne znači da su one pogrešne. To što su one evoluirale u društvenim interakcijama je znak da u njima postoji nešto racionalno, a što naša ograničena racionalnost ne može sagledati.\nKada Puyol i Xavi, po mišljenju gledalaca potpuno bespotrebno po dva puta dodaju jedan drugome i nazad, to možda ima svrhu. Ni sami igrači ne moraju razumeti svrhu -- oni i njihovi treneri su prosto uvideli da kada igraju igru beskrajnog dodavanja, češće pobeđuju. Oni samo slede jednostavno pravilo: dodaj najbližem slobodnom igraču. (Ili malo potpunije, ne pokušavaj završni pas ili prebacivanje igre na drugu stranu terena ili šut, osim ako šansa nije očigledna). Nije svaki pojedinačni pas racionalan (i gledaoci su u pravu kada pitaju zašto se dodaju u nedogled), ali ono što je racionalno je pravilo kratkih i jednostavnih pasova koje igrači Barselone slede.\nDa ne govorimo samo o osnovnim institucijama društva, uporedite to recimo sa politikom spašavanja posrnulih banaka -- da li je racionalno spasiti veliku banku da bi se izbegao finansijski slom i negativne posledice na celu ekonomiju? Sasvim je moguće da je odgovor "da". Koristi spašavanja mogu biti veće od direktnih troškova. Ali da li je efikasno spasavanje banaka kao pravilo? Naravno da ne. Nije efikasno ni pravilo po kojem neke banke treba spasiti a neke ne, jer to stvara moralni hazard i korupciju i košta na drugi rok. U pitanju su dve različite vrste racionalnosti, kratkovida racionalnost i racionalnost pravila.\nGledajući razvoj tiki-taka filozofije možemo posvedočiti da do njihovog racionalnog pravila nije došao genijalan trener, nego je nastalo evolucijom u Barseloninoj igri ili u najboljem slučaju poperovskim inžinjeringom na parče. Počelo je negde pre dvadesetak godina sa Krojfom, ali tek u poslednjih par godina je došlo do punog izražaja.\nMi možemo sada naknadno pokušati da objasnimo zašto je pravilo racionalno, kao što smo naknadno racionalizovali zašto su svojina ili porodica efikasne institucije. Jedna mogućnost je da i besmisleno dodavanje navodi igrače protivničkog tima da menjaju raspored, dok se onda ne uvidi šansa za malo smislenije dodavanje. Druga je ona koju vidi trener Gvardiola, da je dodavanje u napadu ustvari odbrambena taktika -- ako je lopta kod tebe onda znači da nije kod protivnika. Ali to je samo delimično slučaj, jer ako ste gledali Barselonu znate da se oni dodaju malo više nego što treba čak i kada jure rezultat.\nTako smo došli smo do zaključka da levičarski klub ustvari igra hajekovski fudbal.\nat Wednesday, April 27, 2011 posted by Slaviša Tasić\nSve, sve... Ali banke?!\nInače lepo za čitati.\nJe li Barselona (mislim na klub, ne na grad) u vreme građanskog rata doista istorijski bila toliko pro-levičarska koliko je bije glas? Bio sam pre godinu i po u Muzeju na Nou kapmu i ono što me je zapanjilo je da je tokom celog građanskog rata odigrana samo jedna utakmica, i to prijateljska, s reprezentacijom Meksika, negde 1937. Gledajući biografije tadašnjih prvotimaca, naravno pomalo čitajući i između redova (kad je ko umro, ima li neko da je "naprasno preminuo" 1939. ili 1940, itd, stekao sam utisak da je Barselona (kao klub) prosto bila lojalna (čak i malo manje od toga) vladajućoj trockistističko-anarhističkoj političkoj vlasti u gradu. Naravno, to ne znači automatski da nije bila srcem i dušom za Republiku (to, prosto, ne znam), ali ipak je zapanjujući nedostatak entuzijazma. Zna li ko nešto više o tome, možda neki istoričar ima zanimljive linkove? Što se tiče katalonske političke scene danas, tamo je uglavnom mrtva trka između socijalista i katalonskih nacionalista (ali koji nisu nacional-konzervativci već jako, jako pro-tržišni liberali, uostalom i članovi ELDR). Isto (mrtva trka) je i u samom Gradu.\nSlaviša, verujte mi da 5 dodavanja Ćavija i Pujola na malom prosotoru bez konkretnog napretka veoma ima smisla.\nNe znam da li ste igrali fudbal i koliko pratite, ali odsustvo lopte u nogama stvara veliki pritisak na ekipu. Takvim dodavanjima se ne osvaja prostor, ali protivniku opada koncentracija, postaje nervozniji i kreću individualni izleti i ispadi u pokušaju da se dođe do lopte...\nKoliko god to vama izgledalo beskorisno, kada krenu u osvajanje prostora Barselona to radi najbolje na svetu. Osim što je lepo "za oko", takav fudbal očigledno i donosi rezultate. Večeras igraju peto uzastopno polufinale LŠ, u prethodna četiri pokušaja dva puta su igrali finale i dva puta osvojili najbolje fudbalsko klupsko takmičenje, uz to u Primeri imaju dve, a gotovo sigurno i tri uzastopne titule...\nMeni je iskreno lepše i smislenije dodavnje na kratkom prostoru nego bunarenje u dubinu terena bez konkretnog plana... Bilo bi lepo kada bi Barsa mogla da napada direktno u dubinu terena 90 minuta, ali ne igraju protiv Milutinca ili Palilulca nego protiv jako, jako dobrih timova koji se uzgred rečeno jako dobro brane...\nKo prati Ultimate fight, zna da koliko god bio jak udarac protivnik, ukoliko nije vest u parteru gotovo sigurno gubi mec.\nRec je o negaciji prednosti.\nUkoliko je ekipa ofanzivna, kratkim pasevima namecete svoju igru, i neutralisete komparativnu prednost. Ukoliko je defanzivna, opet im parirate istim nacinom igre.\nU prvom poluvremenu je izgledalo da će inovacija nadjačati tradiciju, čak je "tradicija" izgledala naivno i smešno, ali na kraju tradicija pobedi s 2:0. Zanimljivo.\nnisam ni tvrdio suprotno, slažem se sa celim komentarom.\nda, a i bilo je dobrih perioda tiki taka igre posebno u drugom poluvremenu.\nVeceras je Barsu u finale odveo Mesi, a ne tik tak, budimo realni!\nPostoje mnoge taktike u fudbalu, a zajednicko im je da svremenom postaju neefikasne jer postaju "procitane".\nSlaviša, ovo je odličan ekperimantalni uvid. Predlažem ti da razmotriš još dve stvari. Ti sam tvrdiš pri kraju posta da zadržavanje lopte (kroz beskrajno dodavanje) može da ima svrhu strateškog čekanja da protivnička ekipa pogreši i time se ukaže prilika za napad. (Boban tvrdi da je to jedina svrha tiki-taka strategije.) Ne znam da li je takva strategija u slučaju Barselone nastala spontano, ali ona je mogla da nastane intencionalno: neko je mogao da je dizajnira baš s tim ciljem, i da je, za razliku od marksista-komunista, uspešno primenjuje.\nDrugo, pretpostavimo da dodavanje jeste nastalo spontano i da mu je nemoguće pronaći svrhu vezanu za postizanje boljeg rezultata. U tom slučaju je moguće da se praksa zadržala zbog toga što se ustanovilo da je to nešto po čemu se igrači Barselone prepoznaju i razlikuju od drugih. Kao i dresovi. Boje i dizajn najvećeg broja klupskih dresova birani su nasumice, ali su kasnije postali važni zaštitni znakovi klubova. Otuda bi igra tiki-taka bila stvar identiteta kluba koji može da signalizira jednu vrstu superiornosti članova tima -- mi to možemo iako nam je poptuno nepotrebno. (Nešto slično radili su 1977. godine na utakmici sa SSSR Kićanović i Slavnić http://www.youtube.com/watch?v=zx8BIUCqOeM.)\nKoliko ja znam u Barsinom slucaju nisu slucajno birane boje dresova, vec ih je njen osnivac "preneo" iz Bazela, iz kojeg je dosao u Barselonu jos 1899.god.\nBarsu je sinoć do finala odvela gluma i horski pritisak na sudiju koji je (opet) urodio plodom kao i u nekim prethodnim susretima, recimo prošle godine protiv Intera (video). Na svu sreću, prošle godine je tika-taka ostalo na tika-taka i Inter je sa 10 igrača prošao dalje. Odmah da kažem da sam subjektiva i da ne volim Barsu (Farsu), a ne volim ih upravo zbog ovog glumatanja koje se dešava kad god nalete na nešto čvršćeg protivnika. :)\nBTW, postoji li neki klub koji je po prirodi libetarijanski, pošto već ima fašističkih i komunističkih? :) Na pamet mi pada Inter koji je osnovan zbog negodovanja što su u Milanu prednost imali italijanski igrači, a Internacionale je od svog osnivanja bio otvoren za igrače svih nacionalnosti.\nda, to su mogućnosti. Ustvari jeste neko izmislio (Krojf), samo tada nije bilo toliko naglašeno nego je korak po korak evoluiralo ka ovom ekstremu danas. Pitanje je i da li je taj ko je izmislio imao u vidu sve posledice. Kao i zašto danas svi ostali to ne kopiraju -- moguće je zato što i dalje ne povezuju uspeh sa tom taktikom (što je očekivano, jer je teško videti kako uspeh konkretno sledi iz tog pristupa).\nPa rekao sam da sam subjektivan jer ne volim folirante. :) Ne kažem ja da je Barsa loša, igraju super kad deru Šahtjor 5:0 (ili Real:) ali veličinu treba pokazati i kad ne ide, a ne samo kad si superioran.\nEvo i faula za diretan crveni od sinoć kako su ga proanalizirale španske kolege. Činjenica je da kontakta nije ni bilo, a gluma je bila u stilu kao da će mu amputirati nogu. Start je na loptu, jeste se išlo đonom, ali u ovoj situaciji to je plafon žuti.\nMoje vidjenje uspeha ove jednostavne taktike jeste u tome sto se protivnicki timovi susrecu sa ovom taktikom samo u mecevima sa Barsom, tako da im se "ne isplati" da menjaju koncept svoje igre tako drasticno da bi mogli da naprave rezultat na jednoj, tj. dve utakmice u toku sezone. A kvalitet pojedinaca koji cini Barsin tim (podjednako bitan razlog za uspeh pored tik tak taktike) ih odvraca od zamisli da bi i sa prilagodjenom igrom postigli nesto.\nTrenerski posao je zapravo konstantni rad na nekoj unapred zamisljenoj strategiji koja se vremenom uigrava do "automatizma" (nalik na automatizam kojem teze specijalne jedinice policija, koji bezbroj puta uvezbavaju slicne scenarije talackih situacija u nekom specificnom prostoru i okolnostima). Retko ko je motivisan poput Murinja da prilazi utakmici tako pragmaticno da menja drasticno koncept igre.\nPotseticu vas da je i Ajaks gajio specificnu igru koja je jedno vreme bila vrlo uspesna. U medjuvremenu je razvijen "imunitet", pa je Ajaks danas tu gde je.\nZa mene licno je vece uzivanje gutati zilete nego gledati dva tima koji igraju tik tak, ali zbog nesumnjivog uspeha ove taktike ona ce biti sve prisutnija u generacijama koje dolaze.\nInteresantna opservacija, ali mislim da je pogrešna. Spontani poredak nije baš toliko "vidljiv" kako se može činiti iz tvog razlaganja. On nije "prisutan" u rezultatima na taj način. Spontani poredak se ogleda u pravilima a ne u rezultatima. Tako, samo je varka kad gledamo neku "lepršavu" i "laku" igru da je reč o "spontanosti". To samo nama amaterima tako može da izgleda. Reč je, naravno, uvek o vrlo rigidnom treningu, gde je "spontanost" u rezultatu samo privid iza koje se krije rigidnost, organizacija i automatizam postupaka. Dakle, svakako je produkt dizajna a ne evolucije pravila. A i "spontanost" u spontanom poretku ne pruža uvek estetski užitak - za to treba biti formalista kantovskog tipa i ljubiti kruta pravila, "svrhovitost bez svrhe" i slične prozaične stvari. U slučaju fudbala, spontani poredak je oličen, pre svega, u sudiji, koji pazi na poštovanje pravila igre, a ne u stilu igre i igračima.\nŠto se tiče Barsine tika-taka strategije, ona mene sa svojim beskrajnim dodavanjima pre podseća na kakav dadaistički postupak izigravanja pravila - u ovom slučaju, dodavanje lopte nogom - njihovim preteranim potenciranjem, ili pak na postmoderni postupak ponavljanja i beskrajne reprodukcije jednog-te-istog, kao oblik "kritike" kroz obesmišljavanje. I mislim da Barsa upravo to radi izolovanjem i insistiranjem na samo jednom pravilu - obesmišljava i ubija fudbal. Mrzim tika-taka koliko i katanačo. Nije fudbal samo dodavanje lopte ili odbrana bunkericom. U svakom slučaju, Barsa pre ispoveda filozofiju i ukus Tristana Care ili Bodrijara, nego Hajeka. Prokleti levi anarhisti. :)\nDokument u prilog tome da je fudbal izmišljena stvar, dizajnirani sistem.:)\nDa je nastala intencionalno danas bismo verovatno znali i naziv te strategije. Strategija bi bila slavljena, verovatno bi imala i svoje sledbenike itd. Mnogo je veća verovatnoća da je nastala spontano.\nMislim da primedba ne stoji. Slaviša je i sam pomenuo sleđenje pravila. Ja u tekstu nisam prepoznao ništa što u metodološkom smislu odstupa od Hajekovog sleđenja pravila.\nNou Koment said...\nШта рећи? И летимичан поглед на коментаре даје ми за право да кажем да се људи устручавају да кажу да је цар го. Пријатељу, не знам за који клуб игра тај твој Хајек (чуо сам за Хунтелара, имаш на Јутјубу), али сигурно знам да немаш појма шта је то игра, фудбал посебно. Нисам сигуран да ће ова порука доћи до твог бурета, али да покушам: колико учитељица зна шта је фудбал, толико је фудабл оно што играју дечица у белим поткушуљама и црним шорчићима.\nЦАР ЈЕ ГО, пријатељу!\nDa ste iz fudbala vi bi razumeli Barsinu igru i koncept znacenja tika-taka u taktickoj igri jedne ekipe. Ovako bolje je da se manete fudbala i tema o njemu. Drzite se istorije, politike, ekonomije jer fudbal ne razumete. Pozdrav od fudbalskog trenera ;)


Dan: 4. Septembra 2009.\nVlada Zeničko-dobojskog kantona je na svojoj 146. sjednici usvojila Etički kodeks izabranih zvaničnika Zeničko-dobojskog kantona koji predstavlja temelj političkog autoriteta zvaničnika sa preciziranim standardima ponašanja. Ovaj Kodeks predstavlja obavezu kako za poslanike u Skupštini ZDK, tako i za nosioce izvršnih funkcija koji su dobili mandat putem izbora ili imenovanja (članovi Vlade ZDK). Pored …\nIz Javne ustanove Centar za socaijalni rad Visoko, obavještavaju neratne invalide sa 90% i 100% invaliditeta, a koji nisu podnijeli zahtjev za reviziju ocjene invalidnosti, da su dužni što prije, a najkasnije do 12.septembra ove godine, da se jave u Centar za socijalni rad kako bi dobili upute. Ukoliko se ne odazovu, njihova prava na ličnu …\nPeta po redu akcija održat će se 05.09.2009 godine u Visokom, u Tržnom centru Bingo, u organizaciji Udruženja DOBRO. Kao što već znate, cilj ove akcije jeste prikupljanje osnovnih životnih namirnica i higijenskih potrepština koje posjetioci tržnih centara ostavljaju u humanitarne korpe, a koje će kasnije biti dostavljene porodicama u stanju socijalne potrebe sa područja …\nMeđu 59 pacijenata koji su u posljednja 24 sata zatražili hitnu medicinsku pomoć, najviše je bilo srčanih bolesnika i osoba sa visokim krvnim pritiskom. Dva su pacijenta upućenja na dalje liječenje u KCU u Sarajevu i dva u Kantonalnu bolnicu Zenica. Također, bilo je i nekoliko slučajeva ujeda insekata, što je česta pojava posljednjih dana. …


Milošević: Snažne srpsko-mađarske književne relacije – RTV Panonija\nHomeKulturaMilošević: Snažne srpsko-mađarske književne relacije\n20/04/2018 Redakcija RTV Panonija Kultura, Vesti 0\nPokrajinski sekretar za kulturu, javno informisanje i odnose s verskim zajednicama Dragana Milošević pozdravila je danas učesnike programa koji su organizovani na štandu naše zemlje na 25. međunarodnom salonu knjiga u Budimpešti, na kojem je Republika Srbija počasni gost.\nOrganizacija programa na štandu Srbije poverena je Matici srpskoj, a danas su u fokusu bile srpsko-mađarske književne i prevodilačke relacije. Citirajući esej koji je 1919. godine, povodom smrti velikog mađarskog liričara Endrea Adija, objavio Miloš Crnjanski, Miloševićeva je naglasila da i on svedoči i o trajanju srpsko-mađarskih književnih veza, i o uzvišenoj misiji koju književnost ima.\n„Kad Crnjanski kaže da je na nama da znamo Adijevo ime, jer je ono uzrok svemu dobrom, humanom, kulturnom i otmenom u novoj mađarskoj književnosti, on nam, zapravo, govori o suštini književnosti same. I o univerzalnim vrednostima koje ona i sam život koji odslikava, u sebi nose. I koje, same po sebi, ne znaju za granice. Ni kada, zgusnute u rečima, dolaze sa srpske, ni kada stižu sa mađarske strane, ni kada nam ih donose knjige napisane na bilo kojoj drugoj tački naše planete“, dodala je ona.\nOtuda je, prema njenim rečima, veoma važno i današnje predstavljanje naših pisaca čija su dela prevođena na mađarski, ali i onih koji su njihova dela preveli na mađarski „i tako omogućili da ona budu dostupna i mađarskim čitaocima“.\n„To nije važno samo zbog vas i vaših čitalaca, nego i svih nas koje, onim što radite, zapravo predstavljate i ovde, danas, i u drugim zemljama, na drugim, sličnim manifestacijama“, dodala je ona.\nU Budimpešti su, inače, danas predstavljeni Vladimir Kecmanović, Laslo Blašković i Dragan Velikić, a Miloševićeva se posebno osvrnula i na činjenicu da je upravo Matici srpskoj poverena organizacija programa na štandu Republike Srbije.\n„Čak i da nije reč o manifestaciji koja se održava u Budimpešti u kojoj je naša Matica, sticajem istorijskih okolnosti, davne 1826. godine i osnovana, najstarijoj srpskoj književnoj i naučnoj instituciji ta čast svakako pripada i ona će je, uverena sam, poneti i izneti na način na koji sve ono što je najuzvišenije u našem narodu nosi već gotovo dva veka“, zaključila je ona.\nU ime Skupštine AP Vojvodine pozdravne reči učesnicima programa na štandu Republike Srbije uputio je predsednik Ištvan Pastor, dok se kao domaćin nacionalnog štanda obratio predsednik Matice srpske dr Dragan Stanić.


Vlada Republike Srbije >> Činjenice o Srbiji >> Okruzi >> TOPLIČKI OKRUG\nNaslovna > Činjenice o Srbiji > Okruzi > TOPLIČKI OKRUG\nTOPLIČKI okrug se nalazi u južnom delu Republike. Obuhvata opštine: Prokuplje, Blace, Kuršumlija i Žitorađa. Ima ukupno 111.813 stanovnika. Sedište okruga je grad Prokuplje.\nHisar, brdo iznad Prokuplja, predstavlja simbol grada. Tu su otkriveni delovi srednjovekovne tvrđave sa još dobro očuvanom kulom koju narod zove Jug - Bogdanova, po jednom od junaka Kosovskog boja. Hram Sv. Prokopija koji se nalazi u blizini, građen je još u X veku, a Latinska crkva, iz XVI veka primer je uticaja katoličke kulture koju su doneli dubrovački trgovci u XV i XVI veku.\nToplički okrug je srednje razvijeni industrijski centar, a njegovu osnovu čine: "Prokupac" - fabrika alkoholnih pića, "Hissar" - preduzeće prehrambrenih proizvoda, "FOM" - fabrika obojenih metala i "Topličanka" - fabrika za proizvodnju pamuka.\nPogledajte prezentaciju okruga (kompresovan .ZIP fajl 442KB)\n18 400 Prokuplje, Tatkova 2\ntelefon i faks: 027/24 - 316, 24 - 948


Popboks - GRAD – Živojin Pavlović, Marko Babac, Kokan Rakonjac - Visoka margina [s2]\nFilmovi · 04.12.2008. 10:55\nGRAD – Živojin Pavlović, Marko Babac, Kokan Rakonjac\nNa Festivalu autorskog filma u retrospektivi Živojina Pavlovića pušten je i omnibus Grad iz 1963, koji je Pavlović režirao u saradnji s Markom Bapcem i Kokanom Rakonjcem. Reč je o jedinom zvanično zabranjenom filmu u jugoslovenskoj istoriji\nKljučno pitanje je, dakle, zašto je ovaj film zabranjen? U njemu nema ničeg od političkih niti seksualnih provakacija. Razmišljanje na ovu temu navodi nas na misao da osnovni cenzorski kompleks naše umetnosti nikad nije bio političkog karaktera! Oni koji su ovaj film zabranili nisu to uradili zbog bezbednosti države, već zato što su se sami autori razumeli u pojam države, kao i u pojam bezbednosti – bolje nego predstavnici sistema.\nNaša država je, srećom, prevazišla ovakvu vrstu cenzure; ali to, na nesreću, ne znači da cenzura ne postoji. Postoje tihe, prećutne metode kojima talenti bivaju pomerani do podesne, neutralne pozicije, one koja ne ugrožava dominaciju netalentovanih i nestručnih. Razlika je samo što je nekad važeća dogmatika bila politička, a danas je ekonomska. Sličnost je da su onda vladali ideolozi koji se ne razumeju u ideju, dok danas vladaju materijalisti koji se ne razumeju u materiju.\nJoš kritika sa Festivala autorskog filma:\nGLAD – Steve McQueen\nPRISMOTRA – Jennifer Lynch\nSKIN – Hanro Smitsman\nSKORI POVRATAK – Solveig Anspach


99 pregleda\t31 komentar(a)\nSDP Ulcinj, Ranko Krivokapić, Foto: SDP\n30.01.2018. 11:32h Ažurirano: 30.01.2018. 11:32h\nNaser ResulbegovićSkender ElezagićSDPDraginja VuksanovićUlcinj izboriOsman SubašićRanko KrivokapićUlcinj\n23.01. 17:15 h\t411\t125914\t30\n23.01. 16:09 h\t391\t62319\n23.01. 13:52 h\t310\t57057\n23.01. 07:45 h\t265\t54481\n23.01. 07:30 h\t24\t51722


PREGLED OZIME PŠENICE, JEČMA I ULJANE REPICE\nZrenjanin, 27. novembar 2017.\nNa teritoriji RC Zrenjanin usevi ječma se nalaze u fazi bokorenja - BBCH 22: drugo stablo vidljivo.\nVizuelnim pregledom useva registrovano je prisustvo simptoma mrežaste pegavosti lista ječma (Pyrenophora teres) kao i pepelnice žita (Erysiphe graminis). Rezultati pregleda prikazani su u tabeli:\nPregledom useva pšenice, iz optimalnog roka setve, koja je u fazi bokorenja (BBCH 22 – drugo stablo vidljivo), registrovano je prisustvo simptoma pepelnice žita (prouzrokovač Erysiphe graminis) na 4 % biljaka.\nUsevi pšenice iz kasnih rokova setve se nalaze u fazi razvoja lista (BBCH 13 – tri lista razvijeno) i prilikom pregleda nije registrovano prisustvo simptoma biljnih bolesti.\nPregledom uljane repice (sorta Neptune; datum setve 10.09.2017, faza razvoja lista: BBCH 18 – razvijeno 9 i više listova) uočeno je prisustvo lisnih vaši na pojedinačnim biljkama. Pad temperature doprineće zaustavljanju dalje pojave i umnožavanja vaši na biljkama.\nRC Zrenjanin nastavlja dalje praćenje zdravstvenog stanja useva.